
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 351 

2 Μαίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β1/190 

Έγκριση του εσωτερικού κανονισμού λειτουργίας του 
Πολυτεχνείου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: του άρθρου 5 παρ. 1 και 4 του Ν, 
2083/1992 (Α' 159) και 

2. Το γεγονός ότι από την εφαρμογή των διατάξεων της 
παρούσας απόφασης δενπροκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Πολυτεχνείου Κρήτης (άρθρο 29 Ατού Ν. 1558/1985 
όπως αυτό προσετέθη με το άρθρο 27 του Ν. 2081/1992), 
αποφασίζουμε: 

Εγκρίνουμε τον εσωτερικό κανονισμό λειτουργίας του 
Πολυτεχνείου Κρήτης τον οποίο κατάρτισε η Σύγκλητος 
του Ιδρύματος και ο οποίος έχει ως εξής: 

“ Η ΣΥΓΚΛΗΤΟΣ 
ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη τις διατάξεις του άρθρου 5 του Ν. 
2083/92 και τις απόψεις που διετύπωσαν οι Γενικές 
Συνελεύσεις των Τμημάτων για τη σύνταξη του εσωτερι¬ 
κού τους κανονισμού ομόφωνα στην 46η /I -11-1996 συνε¬ 
δρίασή της οριστικοποίησε την κατάρτιση του εσωτερικού 
κανονισμού λειτουργίας του Ιδρύματος ως ακολούθως: 

ΚΕΦΑΛΑΙΟ Α' 

ΛΕΙΤΟΥΡΓΙΑ ΟΡΓΑΝΩΝ 
Άρθρο 1 
Γ ενικά 

Η διαδικασία συζήτησης θεμάτων και λήψης αποφάσε¬ 
ων στα συλλογικά πανεπιστημιακά όργανα (Σύγκλητο, 
Πρυτανικό Συμβούλιο, Γενική Συνέλευση Τμήματος, 
Διοικητικό Συ μβούλιο και Γ ενική Συνέλευση Τ ομέα) είναι η 
ακόλουθη. 

α. Διαβάζονται ή αναπτύσσονται οι εισηγήσεις απότους 
εισηγητές κάθε θέματος. Οι εισηγήσεις είναι γραπτές ε¬ 


κτός αντο σώμα δεχθεί προφορικές εισηγήσεις σε κάποια 
θέματα. 

Οι γραπτές εισηγήσεις διανέμονται υποχρεωτικά, μαζί 
με την ημερήσια διάταξη, με ευθύνη της Γραμματείαςτου 
οργάνου. 

β. Πάνω στις εισηγήσεις γίνονται διευκρινιστικές ερω¬ 
τήσεις στις οποίες απαντούν οι εισηγητές. 

γ. Συντάσσεται κατάλογος ομιλητών και γίνονται ομι¬ 
λίες, σε χρόνο ο οποίος καθορίζεται από το σώμα για κά¬ 
θε θέμα. 

Προτάσεις ή τροπολογίες, κατατίθενται γραπτώς ή κα¬ 
ταγράφονται από τον γραμματέα του οργάνου. 

δ, Ακολουθούν οι δευτερολογίες των εισηγητών οι ο¬ 
ποίοι σχολιάζουν τις νέες προτάσεις ή τροπολογίες. 

ε. Τέλος, οι εισηγήσεις ή προτάσεις τίθενται σε ψηφο¬ 
φορία εάν δεν υπάρχει ομοφωνία των μελώντων οργάνων 
που έχουν δικαίωμα ψήφου. 

στ. Για κάθε διαδικαστικό θέμα που προκύπτει, αποφα¬ 
σίζει το σώμα. 

ζ. Ο λόγος δίδεται από τον επικεφαλήςτου οργάνου κα¬ 
τά προτεραιότητα επί θεμάτων διαδικασίας ή επί προσω¬ 
πικών ζητημάτων τα οποία τυχόν ανακύπτουν κατά τη συ¬ 
ζήτηση. 

η. Εάν σε συλλογικό όργανο εισαχθούνπρος ψηφοφο¬ 
ρία περισσότερες από δύο προτάσεις και καμία δεν λάβει 
την απόλυτη πλειοψηφία, τότε η ψηφοφορία επαναλαμ¬ 
βάνεται μεταξύ των δύο προτάσεων που πλειοψήφησαν. 

θ. Οι συνεδριάσεις των συλλογικών οργάνων πραγμα¬ 
τοποιούνται σε κατάλληλες αίθουσες και σε κατάλληλο 
χρόνο, ώστε να μην παρακωλύεται το εκπαιδευτικό έργο. 

ι. Μέλη της πανεπιστημιακής κοινότητας που παρακω¬ 
λύουν με οιονδήποτε τρόπο τη λειτουργία των συλλογι¬ 
κών οργάνων του Ιδρύματος, υποπίπτουν σε πειθαρχικό 
παράπτωμα. Οι σχετικές διαδικασίες πειθαρχικού ελέγ¬ 
χου κινούνται από τον Πρύτανη. 

Άρθρο 2 

Λειτουργία Συγκλήτου. 

1. Η Σύγκλητος συνεδριάζει καθ' όλο το έτος για θέμα¬ 
τα της αρμοδιότητάς της και καλείται σε τακτικές συνε¬ 
δριάσεις και σε έκτακτες από τον Πρύτανη ως Πρόεδρο ή 
σε περίπτωση απουσίαςτου από τον Αναπληρωτή του. 

2. Κατά την πρώτη συνεδρίαση της Συγκλήτου, κάθεα- 

καδημάϊκού έτους, ορίζεται από τη Σύγκλητο ημέρα και 
ώρα της εβδομάδος κατά την οποία, εφ’όσον υπάρχουν 
θέματα, ο Πρύτανηςτην καλείσε συνεδρίαση. Μόνο σε ε¬ 
ξαιρετικά επείγουσες περιπτώσεις, μπορεί ο Πρύτανης 
να καλεί τη Σύγκλητο σε συνεδρίαση άλλη ημέρα και ώ¬ 
ρα. 

3. Οι συνεδριάσεις της Συγκλήτου, γίνονται σε καθορι¬ 
σμένη αίθουσα του Πολυτεχνείου. Σε εξαιρετικές περι¬ 
πτώσεις, μπορεί η Σύγκλητος, με απόφαση του Πρύτανη, 
να συνέρχεται και σε χώρο εκτός του Πολυτεχνείου. 

4. Είναι δυνατή η έκτακτη σύγκληση της Συγκλήτου, αν 
το ζητήσει εγγράφως το ένα τρίτο (1/3) των μελών της ή 
αν αυτό ζητηθεί από τον Πρύτανη ή κατά την απουσία του 
από το νόμιμο αναπληρωτή του, Η έκτακτη συνεδρίαση 
συγκαλείται από τον Πρύτανη εντός πέντε ημερών από 
την υποβολή του σχετικού αιτήματος. 

5. Οι αποφάσεις της Συγκλήτου λαμβάνονται με την 
προβλεπόμενη από την κείμενη νομοθεσία πλειοψηφία. 

6. Η κατάρτιση των θεμάτωντης ημερήσιας διάταξης γί¬ 
νεται από τον Προϊστάμενο Γραμμστείας του Ιδρύματος ή 
τον αναπληρωτή του που ορίζεται με απόφαση της 
Συγκλήτου και μετά την έγκριση του Πρύτανη αποστέλ- 
λεται στα μέλη μαζί με την πρόσκληση για συνεδρίαση και 
μαζί με τις εισηγήσεις και / ή το απαραίτητο πληροφορια¬ 
κό υλικό για κάθε θέμα. Ένα θέμα εγγράφεται επίσης υ¬ 
ποχρεωτικά ως θέμα, στην Η.Δ. εφ’ όσον ζητηθεί εγγρά- 
φως από τρία τουλάχιστον μέλη της Συγκλήτου, Η πρό¬ 
σκληση μετά θέματατης Η.Δ. αποστέλλεται στα μέλη της 
Συγκλήτου δύο τουλάχιστον ημέρες πριν από τηντακτική 
συνεδρίαση. Μόνο στην περίπτωση έκτακτων συνεδριά¬ 
σεων, η πρόσκληση με την Η.Δ. μπορεί να αποστέλλεται 
την προηγούμενη μέρα εκείνης που πρόκειται να γίνει η 
συνεδρίαση. Στις περιπτώσεις αυτές, η πρόσκληση μπο¬ 
ρεί να γίνεται ακόμη και τηλεφωνικώς από το Γραμματέα 
της Συγκλήτου αλλά αυτό πρέπει να αποδεικνύεται με 
σχετική υπογεγραμμένη σημείωσή του σε ειδικό βιβλίο. 
Ειδικότερα, η πρόσκληση με την ημερήσια διάταξη, σπο- 
στέλλεται στους εκπροσώπους των φοιτητών δια των 
Φοιτητικών Συλλόγων ή στη διεύθυνση κατοικίας τους. 
Στην περίπτωση που δεν λειτουργούν γραφεία 
Φοιτητικών Συλλόγων ή οι εκπρόσωποι δεν έχουν γνω¬ 
στοποιήσει διεύθυνση κατοικίας τους, αρκεί απλή ανάρ¬ 
τηση της πρόσκλησης στους πίνακες ανακοινώσεων των 
Γραμματειών των Τμημάτων. 

7. Η Σύγκλητος βρίσκεται σε απαρτία εφόσον είναι πα¬ 
ρόντα τα μισό τουλάχιστον από τα μέλη που έχουν δικαί¬ 
ωμα ψήφου. 

8. Αν παρέλθουν τριάντα λεπτά από την ώρα που ορίζε¬ 
ται στην πρόσκληση και δεν υπάρχει απαρτία ο Πρύτανης 
δικαιούται να ματαιώσειτη συνεδρίαση. Υποχρεώνεται να 
κάνει αυτό, μετά την πάροδο της μισής ώρας, εφόσον το 
ζητήσουν τρία τουλάχιστον από τα παρόντα μέλη. Σε κά¬ 
θε περίπτωση συντάσσεται πρακτικό. 

9. Σε περίπτωση που ματαιωθεί η συνεδρίαση επειδή 
δεν υπήρχε απαρτία, η Σύγκλητος συνέρχεται εκ νέου μέ¬ 
σα σε δέκα μέρες και πάντως όχι την επομένη, μετά από 
πρόσκληση του Πρύτανη με τα ίδια θέματα ημερήσιας 
διάταξης. Στηνπερίπτωση αυτή, και εφόσονπρόκειται για 
τακτική συνεδρίαση, η Σύγκλητος βρίσκεται σε απαρτία 
οσαδήποτε μέλη και αν είναι παρόντα. 

10. Τα θέματα ημερήσιας διάταξης συζητούνται με τη 
σειρά που αναφέρονται σ’ αυτήν. Σε ορισμένες ωστόσο 
περιπτώσεις μπορεί να προταχθεί η συζήτηση θέματος 


μετά από εισήγηση του Πρύτανη και απόφαση της 
Συγκλήτου ή αν το ζητήσει τουλάχιστον το 1/3 των μελών 
του Σώματος και αποφασίσει σχετικά η Σύγκλητος. 

11. Ανακοινώσεις μπορεί να γίνονται μετά από έγκριση 
του Πρύτανη, πριν ή μετά την ημερήσια διάταξη. 

12. Θέματα εκτός ημερήσιας διάταξης είναι δυνατό να 
συζητηθούν εφόσον συμφωνούν τα 2/3 των μελών της 
Συγκλήτου ή στην επόμενη συνεδρίαση μετά από απόφα¬ 
ση των παρόντων μελών. 

13. Τα θέματα της ημερήσιας διάταξης, εισηγείται στη 
Σύγκλητο ο Πρύτανης ή ο οριζόμενος κατά περίπτωση 
Αντιπρύτανης ή άλλο μέλος της Συγκλήτου ή ο 
Προϊστάμενος Γ ραμματείας. Ο ορισμός των εισηγητών 
των θεμάτων, γίνεται από τον Πρύτανη. 

14. Ο Πρύτανης θέτει ταυτόχρονα όλες τις προτάσεις 
σε φανερή ψηφοφορία που γίνεται με ανάταση της χει- 
ρός. Σε περίπτωση που το ζητήσουν δύο τουλάχιστον μέ¬ 
λη πριντην ψηφοφορία γίνεται ονομαστική ψηφοφορία. Η 
ονομαστική ψηφοφορία γίνεται με αλφαβητική σειρ,ά, α¬ 
φού κληρωθεί το γράμμα από το οποίο θα αρχίσει. Κάθε 
μέλος της Συγκλήτου, έχει δικαίωμα να ψηφίσει μια μόνο 
πρόταση. Μυστική ψηφοφορία γίνεται μόνο στις περι¬ 
πτώσεις που προβλέπεται από τη νομοθεσία. 

15. Όλες οι αποφάσεις της Συγκλήτου λαμβάνονται με 
απόλυτη πλειοψηφία των παρόντων μελών της, εκτός αν 
ορίζεται διαφορετικά από το Νόμο ή τον Ε.Κ.Λ. Όσοι χρη¬ 
σιμοποιούν λευκή ψήφο ή απέχουν από την ψηφοφορία, 
δεν υπολογίζονται στον αριθμό των παρόντων όσον αφο¬ 
ρά στη λήψη της απόφασης, χωρίς αυτό να έχει επίπτωση 
σε θέματα απαρτίας. 

16.0 Πρύτανης μπορεί να διακόπτει τη συνεδρίαση της 
Συγκλήτου, όχι περισσότερο από μισή ώρα. Με σύμφωνη 
όμως γνώμη της Συγκλήτου, ο Πρύτανης μπορεί να δια¬ 
κόπτει τη συνεδρίαση για μεγαλύτερο χρονικό διάστημα. 
Στην περίπτωση αυτή είναι υποχρεωμένος να επαναλάβει 
τη συνεδρίαση την ίδια μέρα. 

17. Η Σύγκλητος δύναται με απόφασή της να προσκαλεί 
στις συνεδριάσεις άτομα ή εκπροσώπους φορέων για να 
διατυπώσουν τη γνώμη τους σε θέματα που τους αφο¬ 
ρούν ή στα οποία έχουν ειδικές γνώσεις με σκοπό τη δια¬ 
μόρφωση πληρέστερης γνώμης και τη λήψη αντικειμενι¬ 
κότερης απόφασης πάνω στα θέματα αυτά. Τα άτομα αυ¬ 
τά αποχωρούν πριν από τη λήψη οποιοσδήποτε 
απόφασης. 

18. Καθήκοντα ΓραμματέατηςΣυγκλήτου, ασκείοπροϊ- 
στάμενοςτης Γραμματείας Συγκλήτου ο οποίος ορίζεται 
κατά τις κείμενες διατάξεις. Ο Γραμματέας της 
Συ γκλήτο υ τηρεί τα π ρακτικά των συνεδρ ιάσεων τα οπο ία 
διανέμονται και επικυρώνονται σε επόμενη συνεδρίαση, 
υπογράφονται δε από τα παρόντα στη συνεδρίαση μέλη. 
Τα πρακτικά θεωρούνται επικυρωμένα αν υπέρ της επικύ¬ 
ρωσης ψηφίσουν περισσότερα από τα μισά παρόντα μέ¬ 
λη στη συνεδρίαση που αναφέρονται τα πρακπκά. Στα 
πρακτικά καταχωρούνται οι προτάσεις που έγιναν, οι τρο¬ 
πολογίες που προτάθηκαν, οι ονομαστικές ψηφοφορίες 
και οι αποφάσεις που ελήφθησαν, Εφόσον κάποιο μέλος 
το ζητήσει, καταχωρείταισταπρακτικάη άποψή του επί ο¬ 
ποιοσδήποτε θέματος, εφόσον αυτή κατατεθεί εγγρά- 
φως στη Γραμματεία της Συγκλήτου. 

19. Οι αποφάσεις της Συγκλήτου μπορούν να εκτελού- 
νται και πριν την επικύρωση των πρακτικών εκτός αν λη- 
φθεί ειδική απόφαση ότι η εκτέλεση αποφάσεως θα γίνει 

ύστερα από κάποιο χρόνο που θα ορισθεί ή μετά την επι¬ 
κύρωση των πρακτικών. 

20. Αντίγραφο των επικυρωμένων πρακτικών δίδεται σε 
οποιονδήποτε έχει έννομο συμφέρον σύμφωνα μετις δια¬ 
τάξεις του άρθρου Ιδτουν. 1599/1986 ή σε τρίτους, μετά 
από απόφαση της Συγκλήτου. 

21. Ανάκληση αποφάσεως Συγκλήτου γίνεται μόνο αν 
σε δύο διαδοχικές συνεδριάσεις ληφθεί απόφαση αντίθε¬ 
τη προς την αρχική. 

22. Μέλος της Συγκλήτου που παρεκτρέπεται κατά τη 
διάρκεια της συνεδρίασής της, ανακαλείται από τον 
Πρύτανη στην τάξη. Σε περίπτωση υποτροπής, αφαιρεί- 
ται ο λόγος από αυτό το μέλος. Η ανάκληση στην τάξη και 
η αφαίρεση του λόγου, αναγράφονται στα πρακτικά. 

Αρθρο 3 

Λειτουργία Πρυτανικού Συμβουλίου 

1. Το Πρυτανικό Συμβούλιο συγκαλείται από τον 
Πρύτανη, εάν υπάρχουν θέματα, μια φορά την εβδομάδα 
και εκτάκτως όταν τούτο κρίνεται αναγκαίο. 

2. Ο ορισμός της ημέρας της εβδομάδας και της ώρας 
της τακτικής συνεδρίασης του Πρυτανικού Συμβουλίου, 
γίνεται στην πρώτη συνεδρίασή του, μετά την εγκατάστα¬ 
ση των νέων Πρυτανικών Αρχών. 

3. Η πρόσκληση με τα θέματα της ημερήσιας διάταξης, 
στέλνεται στα μέλη του Πρυτανικού Συμβουλίου, εκτός από 
επείγουσες περιπτώσεις, δύο μέρες πριν τη συνεδρίαση. 

4. Για τα λοιπά θέματα λειτουργίας του Πρυτανικού 
Συμβουλίου, εφαρμόζονται τα αναφερόμενα για τη 
Σύγκλητο στο άρθρο 2 εφόσον δεν είναι σε αντίθεση με 
διατάξεις νόμων. 

5. Καθήκοντα γραμματέα του Πρυτανικού Συμβουλίου, 
ασκεί ο προϊστάμενος της Γραμματείας του Πρυτανικού 
Συμβουλίου ο οποίος ορίζεται κατά τις κείμενες διατά¬ 
ξεις. 

6. Τα πρακτικά του Πρυτανικού Συμβουλίου, είναι στη 
διάθεση των μελών της Συγκλήτου. 

Άρθρο 4 

Λειτουργία Γ ενικής Συνέλευσης (Γ.Σ.) Τμήματος 

1. Η Γ ενική Συνέλευση συνεδριάζει τακτικά, μια φοράτο 
μήνα, εφόσον υπάρχουν θέματα και έκτακτα όταν κριθεί 
απαραίτητο από τον Π ρόεδρο ή ζητηθεί από το 1 /3 των με¬ 
λών της. 

2.0 Πρόεδροςτου Τμήματος εισηγείταιτα θέματα ημε¬ 
ρήσιας διάταξης της Γενικής Συνέλευσης ή αναθέτει την 
εισήγηση μέρους αυτών στον Γραμματέα του Τμήματοςή 
σε μέλος ΔΕΠ της Γ.Σ. του Τρήματος ή σε εκπρόσωπο των 
φοιτητών για ζητήματα που τους αφορούν. 

3. Καθήκοντα γραμματέα της Γ.Σ. Τμήματος ασκεί ο 
Προϊστάμενος της Γ ραμματείας του Τμήματος ή ο νόμι¬ 
μος αναπληρωτής του, ο οποίος ορίζεται κατά τις κείμε¬ 
νες διατάξεις. 

4. Για τα λοιπά θέματα σύγκλισης και λειτουργίας της 
Γ.Σ. εφαρμόζονται τα αναφερόμενα για τη Σύγκλητο στο 
άρθρο 2 εφόσον δεν υπάρχει αντίθεση με διατάξεις νό¬ 
μων. 

Άρθρο 5 

Λειτουργία Διοικητικού Συμβουλίου Τμήματος 

Για τη λειτουργία του Διοικητικού Συμβουλίου 
Τμήματος ισχύουν κατ' αναλογία, όσα για τη λειτουργία 
Γενικής Συνέλευσης του Τ ρήματος. 


Άρθρο 6 

Λειτουργία Γενικής Συνέλευσης Τομέα 

1. Η Γενική Συνέλευση του τομέα συνεδριάζει τακτικά ό¬ 
ταν υπάρχουν θέματα και έκτακτα, για συγκεκριμένα θέ¬ 
ματα, όταν το ζητήσει το 1/3 των μελών της. 

2. Καθήκοντα γραμματέα της Γενικής Συνέλευσης του 
τομέα, ασκεί μέλος ΕΔΤΠτουτομέαή μέλος τηςγραμμα- 
τείαςτου Τμήματος. 

3. Για τα λοιπά θέματα σύγκλησης και λειτουργίας της 
Γ ενικής Συνέλευσης του τομέα, εφαρμόζονται τα αναφε¬ 
ρόμενα στο άρθρο 2 για τη Σύγκλητο, εφόσον δεν υπάρ¬ 
χει αντίθεση με διατάξεις νόμων. 

Άρθρο 7 

Μονομελή Διοικητικά Όργανα 

1. Τα μονομελή διοικητικά όργανα του Πολυτεχνείου 
Κρήτης κατά ιεραρχική σειρά, είναι: α) ο Πρύτανης, β) ο 
Πρόεδρος Τμήματος και ο Δ/ντής Τομέα. 

2 Η κάθε είδους διαδικασία για την εκλογή των μονομε¬ 
λών διοικητικών οργάνων, καθώς και η εκλογή αυτών, αρ¬ 
χίζει και τελειώνει εντός του Μαΐου του έτους που λήγει η 
θητεία των απερχομένων μελών τους. 

3. Οι υποψηφιότητες για τα μονομελή διοικητικά όργα¬ 
να, υποβάλλονται το αργότερο δέκα (10) μέρες πριν από 
την ημερομηνία διεξαγωγής της εκλογής. Ειδικά για ε¬ 
κλογή Δ/ντών Τομέων υποψηφιότητες μπορούν να υπο¬ 
βληθούν και κατά τη συνεδρίαση εκλογής. Οι υποψηφιό¬ 
τητες για θέσεις Πρυτάνεων, Αντιπρυτάνεων και 
Προέδρων Τμημάτων υποβάλλονται στο κεντρικό πρωτό¬ 
κολλο του Ιδρύματος ενώ οι υποψηφιότητες για θέσεις 
Δ/ντών Τομέων και υποβάλλονται στις Γραμματείες των 
Τ μημάτων στα οποία ανήκουν. 

4. Αν κατά τη διαδικασία εκλογής μονομελών διοικητι¬ 
κών οργάνων, εκτός Πρύτανη και Αντιπρυτάνεων, δεν υ¬ 
πάρξει υποψηφιότητα, τότε η Σύγκλητος με απόφασή 
της, αναθέτει σε μέλος ΔΕΠ που έχει σχετικά προσόντα, 
προσωρινά τα καθήκοντα Προέδρου Τμήματος και αντί¬ 
στοιχα η Γενική Συνέλευση αναθέτει τα καθήκοντα 
Διευθυντού Τομέα. Η διαδικασία εκλογής επαναλαμβάνε¬ 
ται το συντομότερο δυνατό σε ημερομηνία που ορίζεται 
από τη Σύγκλητο. 

5. Τα μονομελή διοικητικά όργανα οφείλουν να τηρούν 
προσωπικό φάκελο ενεργειών ο οποίος θαπαραδίδεται υ¬ 
ποχρεωτικά στους εκάστοτε διαδόχους τους. 

ΚΕΦΑΛΑΙΟ Β' 

ΘΕΜΑΤΑ ΠΡΟΣΩΠΙΚΟΥ 
Άρθρο 8 

Διδακτικό Ερευνητικό Προσωπικό (Δ.Ε.Π.) 

1. Η προκήρυξη των θέσεων του διδακτικού-ερευνητι- 
κού προσωπικού (ΔΕΠ), γίνεται από τη Γ,Σ. τμήματος ύ¬ 
στερα από εισήγηση της Γ.Σ. του οικείου τομέα. 

2. Η εισήγηση Γ.Σ. τομέα προς τη Γ.Σ. τμήματος για την 
προκήρυξη θέσης ΔΕΠ πρέπει να είναι πλήρως αιτιολο¬ 
γημένη ως προς την αναγκαιότητά της και ως προς τη 
βαθμίδα ΔΕΠ και το γνωστικό αντικείμενο. 

3. Μέλη εκλεκτορικών σωμάτων και εισηγητικών επι¬ 
τροπών για εκλογή ή εξέλιξη ή μονιμοποίηση ή ανανέωση 
θητείας μελών ΔΕΠ δεν μπορεί να ορίζονται συγγενείς εξ 
αίματος ή αγχιστείας, μέχρι δεύτερου βαθμού συμπερι¬ 
λαμβανομένου, με κρινόμενο υποψήφιο. 

Οι ανωτέρω λόγοι εξαίρεσης ισχύουν ακόμη για οποία- 

δήποτε κατηγορία προσωπικού που η εκλογή ή εξέλιξη ή 
μονιμοποίηση ή ανανέωση θητείας απαιτεί κρίση αρμοδί¬ 
ου οργάνου. 

4. Πρωταρχικό κριτήριο αξιολόγησης των μελών ΔΕΠ 
είναι το εύρος και η ποιότητα του δημοσιευμένου ερευνη¬ 
τικού έργου καθώς επίσης και η διεθνής αναγνώριση του 
έργου αυτού από την υπόλοιπη επιστημονική κοινότητα, 
Ικανός αριθμός εργασιών πρέπει να έχει δημοσιευθεί σε 
διεθνούς κύρους επιστημονικά περιοδικά τα οποία απο- 
δεδειγμένως λειτουργούν με σύστημα κριτών. Η διεθνής 
αναγνώριση των επιστημονικών αποτελεσμάτων πρέπει 
να πιστοποιείται από μνημονεύσεις τους σε εργασίες άλ¬ 
λων επιστημόνων. Μνημονεύσεις εργασιών δημοσιεύο¬ 
νται σε αντίστοιχους διεθνείς καταλόγους (οϊΐαΐίοη ϊηάθχ). 

5. Μέλος εισηγητικής επιτροπής για εκλογή ή εξέλιξη ή 
μονιμοποίηση ή ανανέωση θητείας μέλους ΔΕΠ, που έχει 
τυχόν συνεργασθεί με υποψήφιο σε κάποια εργασία που 
ο υποψήφιος συνυποβάλλει για κρίση, οφείλει να περιο¬ 
ρίζεται στην αξιολόγηση της προσωπικής συμβολής του 
υποψηφίου στην εργασία και να μην επεκτείνεται στο σύ¬ 
νολο της εργασίας. 

6. Η κατά νόμο βεβαιότητας προβλεπόμενη έξοδος μέ¬ 
λους ΔΕΠ από την υπηρεσία μέχρι του χρόνου κρίσεως 
για την εκλογή ή εξέλιξη ή μονιμοποίηση ή ανανέωση θη¬ 
τείας μέλους ΔΕΠ, συνιστά νόμιμο λόγο εξαίρεσης αυτού 
από τη συγκρότηση της εισηγητικής επιτροπής. 

7. Σε περίπτωση που ένα μέλος της εισηγητικής επιτρο¬ 
πής για την εκλογή ή εξέλιξη ή μονιμοποίηση ή ανανέωση 
θητείας μέλους ΔΕΠ ζήτησε την απαλλαγή από τα καθή- 
κοντά του και ακολούθως, παρόλο που δεν αντικαταστά- 
θηκε, δεν συνέπραξε, όπως είχε υποχρέωση, στο έργο 
της Επιτροπής, η συνταχθείσα από τα υπόλοιπα δύο μέλη 
έκθεση δεν αποτελεί εισηγητική έκθεση, αλλά απλή έγ¬ 
γραφη γνώμη των μελών της επιτροπής. 

8. Εάν τα μέλη της εισηγητικής επιτροπής δεν υποβάλ¬ 
λουν εισηγητική έκθεση για την εκλογή ή εξέλιξη ή μονι¬ 
μοποίηση ή ανανέωση θητείας μέλους ΔΕΠ, δεν αποκλεί¬ 
εται η υποβολή από κάθε μέλος ξεχωριστού σημειώμα¬ 
τος. 

9. Η διατύπωση της αιτιολογίας ψήφου των εκλεκτόρων 
μπορεί να γίνει, είτε ευθέως είτε με αναφορά στην έκθεση 
της εισηγητικής επιτροπής ή στη γνώμη άλλων εκλεκτό¬ 
ρων ή στις συζητήσεις που προηγήθηκαν της ψηφοφο¬ 
ρίας για τα προσόντα των υποψηφίων. 

10. Οι προθεσμίες οι οποίες προβλέπονται από την ι- 
σχύουσα νομοθεσία για εκλογή μελών ΔΕΠ αναστέλλο¬ 
νται κατά τη διάρκεια των θερινών διακοπών. 

11. Όσοι διορίζονται σε θέσεις ΔΕΠ δίδουν ενώπιοντου 
Πρύτανη ή του Αντιπρύτανη που τον αναπληρώνει τον α¬ 
κόλουθο όρκο: «Ορκίζομαι να φυλάττω πίστη στην πατρί¬ 
δα, υπακοή στο Σύνταγμα και τους νόμους και να εκπλη¬ 
ρώνω ευσυνείδητα τα καθήκοντά μου». Ακολούθως υπο¬ 
γράφεται το σχετικό πρωτόκολλο ορκωμοσίας, καθώς και 
το πρωτόκολλο ανάληψης καθηκόντων. 

Άρθρο 9 

Υποχρεώσεις & Δικαιώματα Διδακτικού Ερευνητικού 
Προσωπικού (Δ.Ε.Π.) 

1. Κάθε μέλος ΔΕΠ έχει την υποχρέωση: 

α. Να διδάσκει ανά ακαδημαϊκό έτος κατ' ελάχιστο τρία 
(3) εξαμηνιαία μαθήματα εκ των οποίων τα δύο (2) ανή¬ 
κουν υποχρεωτικά σε προπτυχιακό πρόγραμμα σπου¬ 


δών, σύμφωνα με τις ανάγκες του Ιδρύματος και καλύ¬ 
πτουν 9 έως 12 διδακτικές μονάδες σε ετήσια βάση. Τα 
μαθήματα αυτά δεν μπορούν να συσσωρεύονται σε ένα 
μόνο διδακτικό εξάμηνο, και θα πρέπει να είναι σχετικά με 
την ειδικότητα του μέλους Δ.Ε.Π. Σε όλως εξαιρετικές πε¬ 
ριπτώσεις και όχι κατ' εξακολούθηση, το μέλος ΔΕΠ μπο¬ 
ρεί να διδάσκει λιγότερο μαθήματα κατ’ έτος, μετά από α¬ 
πόφαση της Γενικής Συνέλευσης του Τμήματος, 
β. Να αναλαμβάνει την παρακολούθηση-καθοδήγηση 
εκπόνησης διπλωματικών εργασιών, προσφέροντας κατ’ 
έτος έναν αριθμό (όχι μικρότεροτωντεσσάρων) θεμάτων. 

γ. Να δέχεται τους φοιτητές για θέματα σχετιζόμενα με 
την εκπαιδευτική και την ερευνητική διαδικασία, τουλάχι- 
στοντέσσερις (4) ώρες ανά εβδομάδα. Οι ώρες αυτές δεν 
θα πρέπει να είναι συγκεντρωμένες σε μία ημέρα. Οι ημέ¬ 
ρες και ώρες υποδοχής των φοιτητών θα πρέπει να αναρ- 
τώνται, στην αρχή κάθε εξαμήνου, έξω από τον χώρο ό¬ 
που θα γίνεται η υποδοχή και να ανακοινώνονται στη 
γραμματεία του Τμήματος που ανήκει το μέλος Δ.Ε.Π. 

δ. Να αναπτύσσει παράλληλα με την εκπαιδευτική και ε¬ 
ρευνητική δραστηριότητα. Η προώθηση της μίας κατηγο¬ 
ρίας δραστηριοτήτων, δεν θα πρέπει σε καμία περίπτωση 
να είναι σε βάρος της άλλης. 

ε. Να συμμετέχει ενεργά στις δραστηριότητες και δια¬ 
δικασίες των συλλογικών οργάνων, καθώς και των μονί¬ 
μων ή εκτάκτων επιτροπών που συνιστώνται από τα όρ¬ 
γανα αυτά, συμβάλλοντας έτσι στην εύρυθμη λειτουργία 
και οργάνωση του Πολυτεχνείου Κρήτης σε διοικητικό, 
εκπαιδευτικό και ερευνητικό επίπεδο. 

στ. Να έχει παρουσία στο Πολυτεχνείο Κρήτης τουλάχι¬ 
στον 20 ωρών ανά εβδομάδα, κατανεμημένη σε διάστημα 
τεσσάρων (4) ημερών της εβδομάδας. 

2. Οι πιο πάνω υποχρεώσεις πρέπει να πραγματοποιού¬ 
νται στους χώρους του Πολυτεχνείο Κρήτης. Τυχόν πα¬ 
ράβαση των υποχρεώσεων αυτών από μέλος ΔΕΠ συνι- 
στά πειθαρχικό παράπτωμα. 

3. Από τις υποχρεώσεις Ια, 1 β και 1 γ, μπορούν να α¬ 
παλλάσσονται μερικώς οι ΠρόεδροιτωνΤμημάτων και εξ 
ολοκλήρου οι Αντιπρυτάνεις και ο Πρύτανης, κατά το διά¬ 
στημα της θητείας τους, σύμφωνα με τις διατάξεις της 
κείμενης νομοθεσίας. 

4. Αποκλίσεις από τις πιο πάνω υποχρεώσεις μπορούν, 
σε εξαιρετικές περιπτώσεις, να αποφασιστούν από τη 
Σύγκλητο, μετά από τεκμηριωμένη εισήγηση του 
Τμήματος του ενδιαφερομένου μέλους ΔΕΠ, με την προ¬ 
ϋπόθεση βέβαια ότι οι αποκλίσεις αυτές δεν θα ανατίθε¬ 
νται σε διατάξεις της σχετικής νομοθεσίας. 

5. Κάθε μέλος ΔΕΠ, κατά τον μήνα Σεπτέμβριο κάθε έ¬ 
τους, υποβάλλει προς τον Πρόεδροτου Τμήματος ετήσια 
έκθεση η οποία περιλαμβάνει: 

α. Απολογισμό των εκπαιδευτικών, ερευνητικών και δι¬ 
οικητικών δραστηριοτήτων του (μαθήματα που δίδαξε, ε¬ 
ρευνητικά προγράμματα στα οποία συμμετείχε και μελέ¬ 
τες που εκπόνησε, δημοσιεύσεις, συμμετοχές σε συνέ¬ 
δρια, πανεπιστημιακά όργανα και επιτροπές κλπ). 

β. Προτάσεις και προβλήματα προς επίλυση, σχετικά με 
τη βελτίωση της λειτουργίας και την καλύτερη υλοποίηση 
των στόχων τόσο του Τμήματος στο οποίο ανήκει, όσο και 
γενικότερα του Πολυτεχνείου Κρήτης. 

γ. Προγραμματισμό αναγκών σε εξοπλισμό, προσωπικό 
υποστήριξης, χρηματοδότηση έργων, κλπ, για την καλό- 

τερη πραγματοποίηση και ανάπτυξη των εκπαιδευτικών 
και ερευνητικών δραστηριοτήτων του. 

Τα στοιχεία της έκθεσης αυτής θα χρησιμοποιούνται 
για: 

• την έκδοση επετηρίδας του Πολυτεχνείο Κρήτης 

• την κατανομή κονδυλίων του Κρατικού Προϋπολο¬ 
γισμού και του Προγράμματος Δημοσίων Επενδύσεων, α¬ 
πό την Γενική Συνέλευση του Τμήματος. 

• τον προσδιορισμό των αναγκών του Τμήματος και τον 
προγραμματισμό κάλυψής τους, και γενικά στην υποστή¬ 
ριξη της λήψης αποφάσεων από τα συλλογικά και διοικη¬ 
τικά όργανα του Πολυτεχνείου Κρήτης. 

6. Η κατοχή θέσεως ΔΕΠ στο Πολυτεχνείο Κρήτης συνι- 
στά αποκλειστική απασχόληση του μέλους, εκτός των πε¬ 
ριπτώσεων που σαφώς και ρητώς ορίζονται από τη νομο¬ 
θεσία. Απαγορεύεται η παράλληλη κατοχή δεύτερης θέ¬ 
σης απασχόλησης μέλους ΔΕΠ, η οποία στηρίζεται σε 
Σύμβαση Εργασίας υπό συνθήκες μονιμότητας, ή οιονεί- 
μονιμότητας, ή αορίστου χρόνου, σε δημόσιο ή ιδιωτικό 
οργανισμό της Ελλάδας ή του εξωτερικού, εκτός των πε¬ 
ριπτώσεων που ρητώς προβλέπονται από τη νομοθεσία 
και εγκρίνονται από την Γενική Συνέλευση του Τμήματος 
και την Σύγκλητο του Πολυτεχνείου Κρήτης. 

Άδεια άνευ αποδοχών για την έγκριση παράλληλης α¬ 
πασχόλησης δεν απαιτείται υπό τις εξής προϋποθέσεις, 
τις οποίες ελέγχει και εγκρίνει η Γενική Συνέλευση του 
Τμήματος: 

(α) Εφόσον η απασχόληση εκτός Πολυτεχνείου Κρήτης 
{όπως θέση συμβούλου, επαγγελματικό γραφείο, κλπ) 
δεν υπερβαίνει τη μία (1) ημέρα εβδομαδιαίως. 

(β) Η ερευνητική και μελετητική δραστηριότητα για λο¬ 
γαριασμό τρίτων (όπως έρευνα χρηματοδοτούμενη από 
Δημόσιους ή Ιδιωτικούς Οργανισμούς) διεξάγεται κυρίως 
στους χώρους του Πολυτεχνείου Κρήτης και γίνεται μέσω 
του Ειδικού Λογαριασμού Κονδυλίων Έρευνας, 

(γ) Η διδασκαλία σε άλλα ΑΕΙ δεν γίνεται σε μόνιμη βά¬ 
ση, αλλά περιστασιακά και για περιόδους που δεν μπορεί 
να υπερβαίνουντο ένα ακαδημαϊκό έτος ανάτριετία, 

(δ) Δεν επηρεάζεται η έκτου νόμου απαιτούμενη ελάχι¬ 
στη παρουσία στο Πολυτεχνείο Κρήτης επί 20 ώρες την ε¬ 
βδομάδα. 

7. Κατά το διορισμό του το μέλος ΔΕΠ βεβαιώνει εγ- 
γράφως ότι δεν έχει άλλη απασχόληση υπό συνθήκες μο¬ 
νιμότητας ή οιονεί- μονιμότητας, ή αορίστου χρόνου σε 
δημόσιο ή ιδιωτικό οργανισμό της Ελλάδας ή του εξωτε¬ 
ρικού. 

Σε ειδικές περιπτώσεις, η Σύγκλητος, μετά από σχετική 
εισήγηση της Γενικής Συνέλευσης του Τμήματος μπορεί 
να χορηγήσει αιτιολογημένη άδεια κατοχής άλλης θέσης 
απασχόλησης επί συγκεκριμένο χρονικό διάστημα μετά 
τον διορισμό, υπό τις εξής προϋποθέσεις: 

(α) Το υπό διορισμό μέλος ΔΕΠ να κατέχει τη θέση κατά 
την ημερομηνία εκλογής του και να συντρέχουν ειδικοί και 
αιτιολογημένοι λόγοι διατήρησης της θέσης αυτής προ- 
κειμένου να διευκολυνθεί η λειτουργία φορέα και να α- 
νταποκριθεί το μέλος σε τυχόν προηγουμένως ειλημμέ¬ 
νες υποχρεώσεις του. Στην περίπτωση αυτή η απόφαση 
της Συγκλήτου πρέπει να αναφέρει ρητώς το χρονικό διά¬ 
στημα χορήγησης άδειας, το οποίο σε καμία περίπτωση 
δεν μπορεί να υπερβαίνει τους εξ (6) μήνες. 

(β) Έχει λάβει εκπαιδευτική άδεια απουσίας από την θέ¬ 


ση την οποία κατέχει για διάστημα το οποίο δεν είναι μι¬ 
κρότερο των έξι μηνών. 

(γ) Η προθεσμία παραιτήσεως απάτην ως άνω θέση δεν 
μπορεί να παρατείνεται για οποιοδήποτε λόγο πέραν του 
ενός ημερολογιακού έτους από την ημερομηνία διορι¬ 
σμού του. Το ημερολογιακό έτος αποτελεί το άθροισμα 
των μεγίστων δυνατών προθεσμιών των περιπτώσεων (α) 
και (β). 

Με την λήξη της προθεσμίας αυτής, το μέλος ΔΕΠ υπο- 
χρεούται να προσκομίσει τα αποδεικτικά της παραίτησης 
από την θέση την οποία κατείχε. 

8. Η κατοχή θέσεως ΔΕΠ στο Πολυτεχνείο Κρήτης είναι 
ασυμβίβαστη με την οποιαδήποτε συμμετοχή στη διοίκη¬ 
ση, ιδιωτικών εκπαιδευτικών ιδρυμάτων ή την καθοιονδή- 
ποτε τρόπο προβολή αυτών. 

9. Οι κρίσεις για την εξέλιξη μελών ΔΕΠ, γίνονται σύμ¬ 
φωνα με τις διαδικασίες που ορίζει ο νόμος. Η αξιολόγη¬ 
ση πρέπει να βασίζεται τόσο σε συγκεκριμένα κριτήρια ό¬ 
σο και στην εν γένει επίδοση σε διδασκαλία και έρευνα κα¬ 
θώς και την προοπτική περαιτέρω επιτυχούς πορείας. Η 
προαγωγή ενός μέλους ΔΕΠ δεν πρέπει να αποτελεί μόνο 
επιβράβευση προγενέστερης δραστηριότητας και παρα- 
σχεθεισών υπηρεσιών, αλλά να αντανακλά και τις δυνα¬ 
τότητες επιτυχούς πορείας στο μέλλον. 

10. Τα μέλη ΔΕΠ, στις ερευνητικές τους δραστηριότη¬ 
τες οφείλουν να σέβονται ορισμένες αρχές δεοντολογι¬ 
κού χαρακτήρα, όπως: 

α) να μη θέτουν σε κίνδυνο τα δικαιώματα πνευματικής 
ιδιοκτησίας τρίτων, 

β) να μην δημοσιεύουν ψευδή στοιχεία, 

γ) να μην διστάζουν να παρουσιάζουν απόψεις που α¬ 
ντιβαίνουν στις δικές τους απόψεις, 

δ) να μην χρησιμοποιούν πόρους του Πολυτεχνείου για 
ιδιοτελείς σκοπούς, 

ε) να μην χρησιμοποιούν τη θέση τους για εκμετάλλευ¬ 
ση τρίτων. 

Άρθρο 10 

Ειδικό Εκπαιδευτικό Προσωπικό (ΕΕΠ) 

α. Η κατοχή θέσης ΕΕΠ συνιστά αποκλειστική απασχό¬ 
ληση του μέλους εκτός των περιπτώσεων που σαφώς ο¬ 
ρίζονται από τη νομοθεσία. Έγκριση για απασχόληση μέ¬ 
λους ΕΕΠ εκτός του Πολυτεχνείου Κρήτης μπορεί να δο¬ 
θεί από τη Σύγκλητο μετά από αίτηση του 
ενδιαφερομένου, 

β. Στα καθήκοντα των μελών ΕΕΠ που τους ανατίθενται 
από τα αρμόδια όργανα της μονάδας στην οποία ανή¬ 
κουν, περιλαμβάνονται: 

- Παροχή του ειδικού διδακτικού έργου για το οποίο 
προσλήφθηκαν. 

- Εξέταση και βαθμολόγηση των φοιτητών. 

- Παρακολούθηση της πρακτικής εξάσκησης των φοι¬ 
τητών. 

-Συναντήσεις με φοιτητές τουλάχιστον 4 ώρες την βδο¬ 
μάδα για θέματα σχετικά με τη διδασκαλία ή επίλυση α¬ 
ποριών σχετικά με βαθμολογίες γραπτών. Οι ώρες αυτές 
κατανέμονται σε τουλάχιστον δύο μέρες και γνωστοποι¬ 
ούνται στις Γραμματείες των Τμημάτων. 

- Συγγραφή σημειώσεων όταν κριθεί ότι κεφάλαια της 
διδασκόμενης ύλης δεν αναφέρονται σε υπάρχοντα 

συγγράμματα ή δεν καλύπτονται επαρκώς από αυτά. 

- Συμμετοχή οτο έργο επιτήρησης των εξεταστικών πε¬ 
ριόδων, εφόσον προκόψει ανάγκη. 

- Συμμετοχή στα συλλογικά Πανεπιστημιακά όργανα 
καθώς και στα συμβούλια και επιτροπές του 
Πολυτεχνείου. 

- Συμμετοχή σε συναφείς με την ειδικότητά τους δρα¬ 
στηριότητες του Πολυτεχνείου, όταντα συγκεκριμένα κα- 
θήκοντά τους δεν συμπληρώνουν τον ελάχιστο χρόνο α¬ 
πασχόλησης. 

- Προαιρετική συμμετοχή σε ερευνητικά προγράμματα 
που διευθύνονται από μέλη ΔΕΠ του Ιδρύματος με αμοι¬ 
βή το ύψος της οποίας καθώς και οι λοιποί όροι της παρο¬ 
χής υπηρεσιών συμφωνούνται μεταξύ του μέλους ΕΕΠ 
και του επιστημονικού υπευθύνου του προγράμματος με 
την υπογραφή σχετικής σύμβασης. 

γ. Ο διδακτικός φόρτος των μελών ΕΕΠ ανέρχεται σε 10 
ώρες την εβδομάδα, ενώ η συνολική παρουσία και απα¬ 
σχόλησή τους στο Ίδρυμα είναι τουλάχιστον 20 ώρες την 
εβδομάδα κατανεμημένες σε τέσσερις (4) ημέρες της ε¬ 
βδομάδας. 

δ. Τα μέλη ΕΕΠ υποβάλλουν κάθε χρόνο έκθεση ανάλο¬ 
γη με αυτή που στηνπαρ. 6 του άρθρου 9 αναφέρεται για 
τα μέλη ΔΕΠ. 

ε. Το ΕΕΠ δικαιούται άδεια απουσίας, κατά τις ισχύου- 
σες διατάξεις. Τα μέλη ΕΕΠ οφείλουν να γνωστοποιούν 
εγγράφως τον τόπο διαμονής τους κατά το χρόνο απου¬ 
σίας τους από το Ίδρυμα. 

Άρθρο 11 

Ειδικό Διοικητικό Τεχνικό Προσωπικό (Ε.Δ.Τ.Π.) 

1. Στακαθήκοντατωνμελώντου Ε.Δ.Τ.Π.περιλαμβάνο¬ 
νται: 

• Η παροχή εργαστηριακού εκπαιδευτικού έργου. 

• Η συμμετοχή στην διεξαγωγή φροντιστηρίων και στην 
άσκηση των φοιτητών με επίβλεψη του διδάσκοντος. 

• Η επικουρία στην εκπόνηση διπλωματικών εργασιών 
ή άλλων φοιτητικών εργασιών. 

• Η τεχνική προετοιμασία των εργαστηριακών εκπαι¬ 
δευτικών ασκήσεων των φοιτητών. 

• Ο σχεδιασμός νέων εκπαιδευτικών εργαστηριακών α¬ 
σκήσεων. 

• Η συγγραφή σημειώσεων για την εργαστηριακή εκ¬ 
παίδευση των φοιτητών με την επίβλεψη του διδάσκο¬ 
ντος. 

• Η συμμετοχή στην τεχνική προετοιμασία και διεξαγω¬ 
γή των ερευνητικών προγραμμάτων με σύμφωνη γνώμη 
του Τμήματος. 

• Ο χειρισμός και η συντήρηση των επιστημονικών ορ¬ 
γάνων, συσκευών και συστημάτων. 

• Η διεκπεραίωση του διοικητικού ή άλλου έργου της 
μονάδας στην οποία ανήκουν, όπως τήρηση αλληλογρα¬ 
φίας, παρακολούθηση οικονομικών στοιχείων, σύνταξη 
προδιαγραφών εξοπλισμού, δακτυλογράφηση υπηρε¬ 
σιακών εγγράφων, διδακτικών σημειώσεων, τήρηση αρ¬ 
χείων εργαστηρίων ή τομέων. 

• Η επιτήρηση των εξετάσεων. 

2. Τα καθήκοντα που ασκείτο κάθε μέλος ΕΔΤΠ, του α¬ 
νατίθενται με απόφαση του Δ.Σ. του Τμήματος μετά από 
εισήγηση του διευθυντή της μονάδας στην οποία ανήκει 
(π.χ. διευθυντή τομέα, διευθυντή εργαστηρίου,...). 

3. Τα καθήκοντα τα οποία μπορεί να ασκεί το μέλος του 


ΕΔΤΠ πρέπει να αντιστοιχούν στα προσόντα που έχει και 
να ανταποκρίνονται στις εκπαιδευτικές και ερευνητικές 
και γραμματειακής φύσεως ανάγκες της μονάδας στην ο¬ 
ποία ανήκει. 

4. Συμμετοχή σε χρηματοδοτούμενα ερευνητικά προ¬ 
γράμματα. 

Τα μέλη του ΕΔΤΠ συμμετέχουν στην ερευνητική δρα¬ 
στηριότητα η οποία διεξάγεται με εξωτερική χρηματοδό¬ 
τηση με αντίστοιχη αμοιβή, εφόσον δεν παρακωλύεται η 
εκπλήρωση των καθηκόντων που τους έχουν ανατεθεί. 

Το ύψος της αμοιβής και οι λοιποί όροι της παροχής υ¬ 
πηρεσιών συμφωνούνται μεταξύ του μέλους ΕΔΤΠ και 
του επιστημονικού υπεύθυνου του προγράμματος με την 
υπογραφή σχετικής σύμβασης. 

5. Στα μέλη ΕΔΤΠ παρέχεται κάθε διευκόλυνση για επι¬ 
μόρφωση, μετεκπαίδευση, ενώ ιδιαίτερη μέριμνα λαμβά- 
νεται γιατα μέλη ΕΔΤΠ που συμμετέχουν σε μεταπτυχια¬ 
κό κύκλο σπουδών, εφόσον δεν παρακωλύεται η εκτέλε¬ 
ση των καθηκόντων που τους έχουν ανατεθεί. 

6. Το ωράριο εργασίας των μελώντου ΕΔΤΠ είναι κατά 
κανόνα συνεχές. Το ωράριο εβδομαδιαίας απασχόλησής 
τους ορίζεται σε 30 ώρες την εβδομάδα για τους εργα¬ 
στηριακούς και σε 35 ώρες για όσους ασκούν διοικητικά 
καθήκοντα. 

7. Τα μέλη ΕΔΤΠ δικαιούνται αδείας κατά τα χρονικά 
διαστήματα διακοπής των εκπαιδευτικών δραστηριοτή¬ 
των του Πολυτεχνείου Κρήτης (Χριστούγεννα, Πάσχα και 
κατά τους θερινούς μήνες). Η διάρκεια της θερινής άδει¬ 
ας είναι τριάντα δύο (32) εργάσιμες ημέρες εκ των οποί¬ 
ων οι δέκα (10) π ροορίζονται γιατην προετοιμασία του εκ¬ 
παιδευτικού έργου του επόμενου ακαδημαϊκού έτους σε 
συνεννόηση με τον Πρόεδρο του Τμήματος. Για σοβα¬ 
ρούς προσωπικούς ή οικογενειακούς λόγους είναι δυνα¬ 
τή η χορήγηση πρόσθετης άδειας με αποδοχές για διά¬ 
στημα μέχρι δέκα πέντε (15) ημερών από τον Πρύτανη και 
μέχρι τριάντα ημερών από το Πρυτανικό Συμβούλιο. Οι υ¬ 
πόλοιπες άδειες χορηγούνται σύμφωνα με τις διατάξεις 
της ισχύουσας νομοθεσίας. 

8. Κάθε μέλος ΕΔΤΠ, κατά τον μήνα Σεπτέμβριο κάθε έ¬ 
τους, υποβάλλει προς τον άμεσο προϊστάμενό του έκθε¬ 
ση απολογισμού των δραστηριοτήτων του στην διάρκεια 
του προηγούμενου ακαδημαϊκού έτους. Η έκθεση καθώς 
και βελτιωτικές προτάσεις κοινοποιούνται στον επικεφα- 
λήτης μονάδος στην οποία υπηρετεί. 

Άρθρο 12 

Διοικητικό Προσωπικό 

Το Διοικητικό Προσωπικό διέπεται από τις διατάξεις πε¬ 
ρί Δημοσίων Υπαλλήλων και υπαλλήλων ΝΠΔΔ όπως εκά- 
στοτε ισχύουν. 

Το Πρυτανικό Συμβούλιο μπορεί με απόφασή του να αλ- 
λάζειτην ώρα έναρξης και λήξης του ωραρίου υπηρεσίας. 

Για σοβαρούς προσωπικούς ή οικογενειακούς λόγους 
είναι δυνατή η χορήγηση πρόσθετης άδειας με αποδοχές 
για διάστημα μέχρι δέκα πέντε (15) ημερών από τον 
Πρύτανη και μέχρι τριάντα ημερών από το Πρυτανικό 
Συμβούλιο. 

Άρθρο 13 

Πειθαρχικό Δίκαιο Προσωπικού 

1. Όλα τα μέλη της Πανεπιστημιακής Κοινότητας (ΔΕΠ, 
ΕΕΠ, ΕΔΤΠ, Διοικητικοί, Υπάλληλοι, Φοιτητές) είναι υπο¬ 
χρεωμένοι να τηρούν τις διατάξεις των εκάστοτε νόμων 

για την παιδεία όπως τροποποιούνται, συμπληρώνονται, 
διορθώνονται και ισχύουν κάθε φορά, των Προεδρικών 
Διαταγμάτων και Υπουργικών Αποφάσεων, που εκδίδο- 
νται κατ’ εξουσιοδότηση των νόμων αυτών, του παρόντος 
εσωτερικού κανονισμού λειτουργίας και κάθε σχετικής με 
την ιδιότητά τους διάταξης για την εκπλήρωση των καθη¬ 
κόντων τους. Παραβιάσεις των παραπάνω διατάξεων, ε¬ 
λέγχονται από τα αρμόδια, κατά κατηγορία μελών, όργα¬ 
να και επιβάλλονται οι προβλεπόμενες από την ισχύουσα 
νομοθεσία ποινές. Προϊστάμενος όλων των μελών της 
Ακαδημαϊκής Κοινότητας είναι ο Πρύτανης, ο οποίος ε¬ 
λέγχει αυτοδικαίως ή μετά από αναφορές αρμοδίων ορ¬ 
γάνων τις παραβάσεις των μελών. 

2. Πειθαρχικά Συμβούλια για τα μέλη ΔΕΠ, ΕΕΠ, ΕΔΤΠ, 
το Διοικητικό Προσωπικό και τους φοιτητές είναι: 

α. Για τα μέλη ΔΕΠ το κατά τις διατάξεις του άρθρου 45 
παρ. 23 του Ν. 1268/1982 προβλεπόμενο Πειθαρχικό 
Συμβούλιο, όπως οι διατάξεις αυτές ισχύουν κάθε φορά. 
Ο Πρύτανης, διαπιστώνοντας την ύπαρξη ενδείξεων για 
διάπραξη πειθαρχικού παραπτώματος δύναται να αναθέ¬ 
τει σε μέλος ΔΕΠ ή τριμελή επιτροπή, την διεξαγωγή 
Ενόρκου Διοικητικής Εξετάσεως προ της ασκήσεως πει¬ 
θαρχικής δίωξης ή λήψεως άλλων μέτρων. 

β. Για τα μέλη ΕΕΠ το Δ.Σ. του Τμήματος διευρυνόμενο 
με ένα μέλος ΕΕΠ (το μέλος της Συγκλήτου) ή το 
Πρυτανικό Συμβούλιο αντίστοιχα, με κριτήριο το αν υπη¬ 
ρετούν στο Τμήμα ή στο Ίδρυμα. 

γ. Για τα μέλη Ε.Δ.Τ.Π το Δ.Σ. του Τμήματος ή το 
Πρυτανικό Συμβούλιο με κριτήριο το αν το ΕΔΤΠ υπηρε¬ 
τεί στο Τμήμα ή στο Ίδρυμα. 

δ. Για το Διοικητικό Προσωπικό, το προβλεπόμενο από 
τις ισχύουσες διατάξεις για τους διοικητικούς υπαλλή¬ 
λους του δημόσιου τομέα. 

ε. Για τους Προπτυχιακούς & Μεταπτυχιακούς 
Φοιτητές, πενταμελές Πειθαρχικό Συμβούλιο Φοιτητών, 
του οποίου τα μέλη ορίζονται από τη Σύγκλητο ανά δύο α¬ 
καδημαϊκά έτη. Το Πειθαρχικό Συμβούλιο Φοιτητών α¬ 
παρτίζεται από: 

• Τον Αντιπρύτανη Ακαδημαϊκών Υποθέσεων και 
Προσωπικού ως Πρόεδρο με αναπληρωτή τον 
Αντιπρύτανη Οικονομικού Προγραμματισμού και 
Ανάπτυξης. 

• Δύο μέλη ΔΕΠ, από τα οποία το ένα της βαθμίδας του 
Καθηγητή και το άλλο από τις τρεις άλλες βαθμίδες. 
Ορίζονται επίσης και οι αναπληρωτές τους. 

• Ένα μέλος που προέρχεται από το Ε.Ε.Π. ή το 
Ε.Δ.Τ.Π., μαζί με τον αναπληρωτή του. 

• Ένα μέλος που ορίζεται από το Δ.Σ. των φοιτητών με 
τον αναπληρωτή του. Όταν η εξεταζόμενη υπόθεση αφο¬ 
ρά μεταπτυχιακό φοιτητή, το μέλος του Πειθαρχικού 
Συμβουλίου ορίζεται από το Διοικητικό Συμβούλιο ή τη 
Γ ενική Συνέλευση του αντίστοιχου φορέα, 

Η επιλογή των μελών των ανωτέρω κατηγοριών, γίνεται 
μεταξύ των εκπροσώπων των αντίστοιχων φορέων στη 
Σύγκλητο. 

3. Δευτεροβάθμιο πειθαρχικό όργανο για μέλη ΕΕΠ και 
τους προπτυχιακούς ή μεταπτυχιακούς φοιτητές είναι η 
Σύγκλητος. 

4. Τα Πειθαρχικά Συμβούλια συνεδριάζουν μετά από 
πρόσκληση του Προέδρου τους και αποφασίζουν κατά α¬ 
πόλυτη πλειοψηφία, Είναι υποχρεωμένα να καλέσουν σε 
ακρόαση το εγκαλούμενο άτομο, πριν αποφανθούν για 
την εξεταζόμενη υπόθεση. 


ΚΕΦΑΛΑΙΟ Γ 
ΦΟΙΤΗΤΙΚΑ ΘΕΜΑΤΑ 
Άρθρο 14 

Δικαιώματα - Υποχρεώσεις - Φοιτητική Μέριμνα 

1. Κυρίαρχο δικαίωμα των φοιτητών είναι το δικαίωμα 
στη μόρφωση. 

2. Η ανάδειξη των εκπροσώπων των φοιτητών στα διά¬ 
φορα όργανα του Πολυτεχνείου Κρήτης, γίνεται σύμφω¬ 
να με διαδικασίες που ορίζουν οι ισχύουσες διατάξεις. Οι 
εκπρόσωποι αυτοί νομιμοποιούνται με έγγραφη υπόδειξή 
τους από τα Διοικητικά Συμβούλια (Δ.Σ.) των φοιτητικών 
συλλόγων, η οποία φέρει τη σφραγίδα του συλλόγου και 
τις υπογραφές του Προέδρου και του Γενικού 
Γραμματέα. Σε περίπτωση μη συγκρότησης σε σώμα του 
Δ.Σ., το έγγ ραφο πρέπει να φέρει τις υπογραφές της πλει- 
οψηφίαςτων μελώντουΔ.Σ. 

3. Οι τακτικές γενικές συνελεύσεις ή άλλες προκαθορι¬ 
σμένες εκδηλώσεις των φοιτητών, θα πρέπει να πραγμα¬ 
τοποιούνται σε ώρες τέτοιες ώστε η διατάραξη-διακοπή 
της εκπαιδευτικής διαδικασίας να είναι η ελάχιστη δυνα¬ 
τή. Σε κάθε περίπτωση πάντως, θα πρέπει να ενημερώνο¬ 
νται έγκαιρα οι διδάσκοντες στη διδακτική ώρα των οποί¬ 
ων πρόκειται να πραγματοποιηθούν συνελεύσεις, προκει- 
μένου να αναζητηθούν και καθοριστούν οι ημέρες και 
ώρες κατάτις οποίεςθα αναπληρωθούν τα μαθήματα που 
ματαιώνονται. 

4. Οι φοιτητές, προπτυχιακοί και μεταπτυχιακοί, έχουν 
δικαίωμα, μετά από σχετική άδεια, να χρησιμοποιούν τις 
εγκαταστάσεις και τα μέσα του Πολυτεχνείο Κρήτης στα 
πλαίσια των εκπαιδευτικών, συνδικαλιστικών και πολιτι¬ 
στικών τους δραστηριοτήτων, σεβόμενοι όμως και τηρώ¬ 
ντας τους κανονισμούς χρήσης/ασφαλείας που διέπουν 
τους χώρους καιτις εγκαταστάσεις αυτές. 

5. Τυχόν πρόκληση φθορών των εγκαταστάσεων και 
των μέσων, που δεν οφείλονται σε συνήθη χρήση, αποτε¬ 
λεί πειθαρχικό παράπτωμα και συνεπάγεται την υποχρέ¬ 
ωση αποκατάστασης των φθορών από αυτούς που τις 
προκάλεσαν. Υπεύθυνο για τον καταλογισμό των ευθυ¬ 
νών και τον προσδιορισμό των δαπανών αποκατάστασης 
είναι τοΔ.Σ. του αντίστοιχου Τμήματος (σε πρώτο βαθμό) 
καιτο Πρυτανικό Συμβούλιο (σε δεύτερο βαθμό). 

6. Οι φοιτητές δικαιούνται να συμμετέχουν σε αμειβό- 
μενες δραστηριότητες του Πολυτεχνείου Κρήτης. Αν οι 
αιτήσεις για συγκεκριμένη δραστηριότητα είναι περισσό¬ 
τερες από τις προσφερόμενες θέσεις, συγκροτείται επι¬ 
τροπή αξιολόγησης, στην οποία συμμετέχει και ένας εκ¬ 
πρόσωπος των φοιτητών που ορίζεται από τα Διοικητικά 
Συμβούλια των ενδιαφερομένων συλλόγων. 

7. Οι φοιτητές, σε περίπτωση παραβάσεωςτου κανονι¬ 
σμού λειτουργίας του Πολυτεχνείου Κρήτης, υπάγονται 
στην δικαιοδοσία του αρμοδίου Πειθαρχικού Συμβουλίου 
που προβλέπεται από το άρθρο 13 παρ. ε του παρόντος. 
Το Πειθαρχικό Συμβούλιο δύναται να επιβάλλει στον φοι¬ 
τητή κατόπιν εκτιμήσεως των συνθηκών του πειθαρχικού 
παραπτώματος και της εν γένει προσωπικότητάς του μία 
από τις κατωτέρω ποινές: 

• Επίπληξης. 

• Στέρησης συμμετοχής στις εξετάσεις ενός ή περισ¬ 
σοτέρων μαθημάτων. 

• Στέρησης συμμετοχής σε μία ή περισσότερες εξετα¬ 
στικές περιόδους. 

• Αποβολής από το Ίδρυμα για ένα μήνα έως τέσσερα 
εξάμηνα. 

ΚΕΦΑΛΑΙΟ Δ' 

ΕΚΠΑΙΔΕΥΤΙΚΗ ΔΙΑΔΙΚΑΣΙΑ 
Αρθρο 15 

Κανονισμός Σπουδών 

1. Κάθε Τμήμα του Πολυτεχνείου Κρήτης υποχρεούται 
στην έκδοση Κανονισμού Σπουδών, στον οποίο αναφέρο- 
νται το πρόγραμμα και οι ειδικότερες διαδικασίες προ¬ 
πτυχιακών και μεταπτυχιακών σπουδών του Τμήματος. 

2. Η διάρκεια των σπουδών στο Πολυτεχνείο Κρήτης ο¬ 
ρίζεται κατ' ελάχιστο σε δέκα (10) εξάμηνα. Το δέκατο ε¬ 
ξάμηνο είναι ελεύθερο μαθημάτων και προορίζεται για 
την εκπόνηση διπλωματικής εργασίας. 

3. Την ευθύνη τήρησης του Κανονισμού Σπουδών έχει ο 
Πρόεδρος του Τμήματος. 

Άρθρο 16 

Συγγράμματα - Διάρκεια Μαθημάτων - Εξετάσεις 

1. Οι αποφάσεις των καθ' ύλη αρμοδίων οργάνων των 
Τμημάτων για τα διανεμόμενα Συγγράμματα και 
Σημειώσεις λαμβάνονται πριν από την έναρξη του εξαμή¬ 
νου κατά το οποίο διδάσκεται το μάθημα. Σε περίπτωση 
που δεν έχουν διανεμηθεί συγγράμματα μέχρι την τέταρ¬ 
τη εβδομάδα από την έναρξη του εξαμήνου, ο διδάσκων 
διανέμει στους φοιτητές σημειώσεις του μαθήματος. 

2. Τα μαθήματα διδάσκονται τουλάχιστον επί 13 εβδομά¬ 
δες κάθε εξάμηνο, προκειμένου να καλυφθεί η διδακτέα ύ¬ 
λη και να μπορούν οι φοιτητές να κατανοήσουν με επάρκεια 
το αντικείμενο. Με την έναρξη του εξαμήνο υ ο διδάσκων υ - 
ποχρεούται στη σύνταξη και διανομή στους φοιτητές ειδι¬ 
κού φυλλαδίου το οποίο περιέχειτην ύλη του μαθήματος α- 
νά εβδομάδα, τοντρόπο διεξαγωγής των ασκήσεων, τις εν 
γένει απαιτήσεις του μαθήματος καθώς και εκτεταμένη βι¬ 
βλιογραφία (ελληνική και ξένη) της οποίας έχει ο ίδιος επι- 
μεληθείτην προμήθεια από τη βιβλιοθήκη του Πολυτεχνείο 
Κρήτης. Μικρέςπαρεκκλίσεις από το πρόγραμμα σπουδών 
σε επίπεδο ενός μαθήματος επιτρέπονται μόνο εφ’ όσον 
δεν αλλοιώνεται η φιλοσοφία του μαθή ματος και δεν παρε¬ 
μποδίζεται η ολοκλήρωσή του. Στις εργαστηριακές ασκή¬ 
σεις, είναι απαραίτητη η διανομή στους φοιτητές σημειώ¬ 
σεων και οδηγιών για κάθε εργαστήριο. Ο φοιτητής μπορεί 
να σημειώσει μέχρι δύο (2) το πολύ δικαιολογημένες απου¬ 
σίες σε εργαστηριακές ασκήσεις, οι οποίες σε κάθε περί¬ 
πτωση αναπληρώνονται. Το ελάχιστο όριο πραγματικής δι¬ 
δασκαλίας ενός μαθήματος είναι 12 εβδομάδες, με την έν¬ 
νοια ότι η περιστασιακή απώλεια μίας εβδομάδος μπορεί 
να καλυφθεί χωρίς ιδιαίτερα σημαντική επιβάρυνση του κα¬ 
νονικού ρυθμού διδασκαλίας. Αν για οποιοδήποτε λόγο 
(αργίες, απεργίες, επέτειοι, εορτές, στάσεις εργασίας, κα¬ 
κοκαιρίες, κ.λ.π.) δεν συμπληρωθούν οι ώρες που αντιστοι¬ 
χούν σε 12 εβδομάδες πραγματικής διδασκαλίας, τότε το 
Τμήμα προτείνει την παράταση του εξαμήνου, ή την πραγ¬ 
ματοποίηση συμπληρωματικών μαθημάτων, τα οποία ό¬ 
μως δεν μπορούν να επιβαρύνουντο κανονικό πρόγραμμα 
διδασκαλίας πέραν του 50% και για χρονικό διάστημα πέ¬ 
ραν των δύο εβδομάδων. Η απόφαση παράτασης εξαμή¬ 
νου, λαμβάνεται από τη Σύγκλητο. 

3. Οι εξετάσεις διενεργούνται μόνο αν συμπληρωθεί το 
ελάχιστο όριο ωρών διδασκαλίας, πράγμα το οποίο βε¬ 
βαιώνεται από τον διδάσκοντα του μαθήματος προς την 
Γραμματεία του Τμήματος. 

4. Στις εξετάσεις περιλαμβάνεται υποχρεωτικά ολόκληρη 
η διδακτέα ύλη που καθορίζεται από το πρόγραμμα σπου¬ 
δών. Η ύλητων εξετάσεων ανακοινώνεται μετην έναρξη του 
εξαμήνου και δεν μπορεί να μειωθεί για οποιοδήποτε λόγο. 


Έτσι εξασφαλίζεται ισοδυναμία του μαθήματος στα διάφο¬ 
ρα διδακτικά εξάμηνα κατά τα οποία διδάσκεται. 

Οι εξετάσεις διενεργούνται στο τέλος κάθε εξαμήνου. 
Στην διαμόρφωση της τελικής βαθμολογίας λαμβάνονται 
υπόψη οι επιδόσεις σε ενδιάμεσες εξετάσεις προόδου, οι 
εργασίες και οι ασκήσεις, σύμφωνα με τη διαδικασία που 
υιοθετείται σε κάθε συγκεκριμένο μάθημα. 

5. Κατά τη διενέργεια των εξετάσεων δεν επιτρέπεται: 

• Το κάπνισμα μέσα στην αίθουσα από διαγωνιζόμε- 
νους και επιτηρητές. 

• Η επικοινωνία μεταξύ διαγωνιζομένων χωρίς άδεια ε¬ 
πιτηρητών. 

Ο επιτηρητής έχει δικαίωμα και υποχρέωση να κάνει πα¬ 
ρατηρήσεις σε όσους διαγωνιζομένους δεν τηρούν τους 
κανόνες εξετάσεων, να τους αλλάζει θέση, και σε περίπτω¬ 
ση υποτροπής, να αναφέρει στον επόπτη καθηγητή τυχόν 
άρνηση συμμόρφωσης προς τις οδηγίες των επιτηρητών. 

6. Τα θέματα συντάσσονται υποχρεωτικά από-τον διδά¬ 
σκοντα, ο οποίος τα ανακοινώνει στους εξεταζόμενους 
και δύναται να δίδει διευκρινήσεις σε τυχόν παρουσιαζό- 
μενα προβλήματα ή απορίες. Οι γραπτές εξετάσεις διε- 
νεργούνται χωρίς τη βοήθεια βιβλίων, κωδικών ή σημειώ¬ 
σεων, εκτός αν το επιτρέπει ο διδάσκων, λόγω του είδους 
των θεμάτων. 

7. Σε περίπτωση εμφάνισης άλλων προβλημάτων που 
δεν αναφέρονται στον παρόντα κανονισμό και δεν προ- 
βλέπονται από την ισχύουσα νομοθεσία (π.χ. διακοπές 
ρεύματος, αιφνίδια ασθένεια εξεταζόμενου, κλπ), επιλαμ¬ 
βάνεται και αποφασίζει αναλόγως ο διδάσκων του μαθή¬ 
ματος. 

8. Τυχόν προσπάθεια φαλκίδευσης της εξεταστικής και 
εκπαιδευτικής διαδικασίας από οποιοδήποτε μέλος της 
ακαδημαϊκής κοινότητας συνιστά παραβίαση της ακαδη¬ 
μαϊκής δεοντολογίας και αντιμετωπίζεται αναλόγως. 
Περιπτώσεις φαλκίδευσης των ως άνω διαδικασιών από 
άλλα-πλην φοιτητών - μέλη της ακαδημαϊκής κοινότητας 
παραπέμπονται στο αντίστοιχο Πειθαρχικό Συμβούλιο. Σε 
περίπτωση κατά την οποία φοιτητής φαλκιδεύσειτην εξε¬ 
ταστική διαδικασία και αυτό βεβαιώνεται από τους επό¬ 
πτες ή τον καθηγητή του εξεταζόμενου μαθήματος, πέ¬ 
ραν του μηδενισμού τον οποίο δικαιούται να επιβάλλει ο 
διδάσκων, το θέμα αναφέρεται στον Πρόεδρο του 
Τμήματος ο οποίος υποχρεούται να παραπέμψει τον φοι¬ 
τητή στο Πειθαρχικό Συμβούλιο Φοιτητών. 

9. Η βαθμολογία του κάθε μαθήματος εκδίδεται το αρ¬ 
γότερο εντός δέκα πέντε (15) ημερών από την διενέργεια 
των εξετάσεων του συγκεκριμένου μαθήματος. Ο διδά¬ 
σκων, ταυτόχρονα με την ανακοίνωση των αποτελεσμά¬ 
των, υποχρεούται να ορίσει ειδικό ωράριο κατά το οποίο 
μπορούν να τον επισκεφθούν φοιτητές για απορίες και ε¬ 
ρωτήσεις επί των γραπτών. Ο διδάσκων παρέχει κατά την 
κρίση του γραπτές ή προφορικές επεξηγήσεις για την ορ¬ 
θή επίλυση των θεμάτων. 

Ο φοιτητής, σε περίπτωση ριζικής διαφωνίας με τον δι¬ 
δάσκοντα ως προς τον τρόπο βαθμολόγησης του γρα¬ 
πτού του, μπορεί να προσφύγει στο Τ μήμα και να ζητήσει 
επανεξέτασή του στο μάθημα. 

10. Εάν σε κατ’ επιλογή υποχρεωτικό μάθημα του προ¬ 
πτυχιακού Προγράμματος Σπουδών ή σε μεταπτυχιακό 
μάθημα δηλώσουν συμμετοχή λιγότεροι φοπητές του 
10% της δύναμης των φοιτητών του έτους και πάντως λι- 
γότεροι των πέντε (5) στο προπτυχιακό πρόγραμμα ή των 
τριών (3) στο μεταπτυχιακό, το μάθημα δεν διδάσκεται. 

11 Φοιτητής ο οποίος έχει ολοκληρώσει δέκα (10) εξά¬ 
μηνα σπουδών, έχει ολοκληρώσει την διπλωματική του 
εργασία και οφείλει το πολύ ένα (1) μάθημα, δικαιούται να 
ζητήσει από το Τμιτημα την εξέτασή του στο μάθημα αυτό 
σε όλες τις εξεταστικές περιόδους. 

Άρθρο 17 

Μέλος ΔΕΠ - Σύμβουλος 

Κάθε Τμήμα ορίζει με την έναρξη του ακαδημαϊκού έ¬ 
τους τουλάχιστον ένα μέλος ΔΕΠ-σύμβουλο για κάθε δι¬ 
δακτικό εξάμηνο. Το μέλος ΔΕΠ -σύμβουλος δέχεται τους 
φοιτητές του εξαμήνου τουλάχιστον δύο ώρες εβδομαδι¬ 
αίους και τους ενημερώνει για ακαδημαϊκά θέματα όπως 
πρόγραμμα σπουδών, περιεχόμενο μαθημάτων, κατευ¬ 
θύνσεις σπουδών κ.τ.λ. 

Άρθρο 18 

Διπλώματα προπτυχιακών σπουδών 

1. Όλα τα Τμήματα του Πολυτεχνείου Κρήτης, πλην του 
Γενικού Τμήματος, απονέμουν στους φοιτητές τους δί¬ 
πλωμα, μετά την επιτυχή ολοκλήρωση των σπουδών 
τους. Στο δίπλωμα μπορεί να αναγράφεται η ειδικότητα 
την οποία αποκτά ο απόφοιτος, εφόσον στο οικείο Τμήμα 
λειτουργούν ειδικεύσεις ή κατευθύνσεις. 

2. Το δίπλωμα πιστοποιεί την επιτυχή ολοκλήρωση των 
σπουδών του φοιτητή και αναγράφει βαθμό που κατά σει¬ 
ρά επιτυχίας είναι: 

• ΑΡΙΣΤΑ, όταν η συνολική βαθμολογία κυμαίνεται με¬ 
ταξύ 8,5 (συμπεριλαμβανομένου) έως 10. 

• ΛΙΑΝ ΚΑΛΩΣ, όταν η συνολική βαθμολογία κυμαίνεται 
μεταξύ 6,5 (συμπεριλαμβανομένου) έως 8,5 (μη συμπερι¬ 
λαμβανομένου). 

• ΚΑΛΩΣ, όταν η συνολική βαθμολογία κυμαίνεται με¬ 
ταξύ 5 έως 6,5 (μη συμπεριλαμβανομένου). 

3. Ο τύπος του διπλώματος έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 



ΠΟΛΥΤΕΧΝΕΙΟ ΚΡΗΤΗΣ 

ΤΜΗΜΑ. 

ΕΤΟΣ. 


Ο/Η.ΤΟΥ. 

ΕΚ.ΟΡΜΩΜΕΝΟΣ/ΜΕΝΗ 


ΕΝ ΤΩι ΕΝ ΧΑΝΙΟΙΣ 
ΠΟΛΥΤΕΧΝΕΙΩ, ΚΡΗΤΗΣ 
ΣΠΟΥΔΑΣΑΣ/ΑΣΑΣΑ 
ΚΑΙ ΜΕΤ' ΑΚΡΙΒΗ ΔΟΚΙΜΑΣΙΑΝ 
ΚΑΤΑΤΑΣ ΕΠΙ ΔΙΠΛΩΜΑΤΙ ΕΞΕΤΑΣΕΙΣ 
ΑΞΙΩΘΕΙΣ/ΘΕΙΣΑ ΤΟΥ ΒΑΘΜΟΥ 


ΕΙΣ ΤΟΥΣ ΔΙΠΛΩΜΑΤΟΥΧΟΥΣ 

ΜΗΧΑΝΙΚΟΥΣ. 

ΕΝΕΚΡΙΘΗ 

ΕΤΕΙ. 

ΜΗΝΟΣ. 

Ο/Ή ΠΡΥΤΑΝΙΣ Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ 

ΚΑΘΗΓ. ΚΑΘΗΓ. 

ΑΡ. ΜΗΤΡ./ΑΡ. ΔΙΠΛΩΜ. 

ΑΡ.ΠΡΩΤ. 

4. Η απονομή των διπλωμάτων γίνεται σε κοινή για όλα 
τα Τμήματα ειδική τελετή, μία φορά το χρόνο, κατά το μή¬ 
να Νοέμβριο. 

5. Η ανακήρυξη διπλωματούχων γίνεται τρεις φορές το 
χρόνο, είκοσι (20) μέρες μετά το πέρας των εξεταστικών 
περιόδων Ιουνίου-Σεπτεμβρίου και Φεβρουάριου. 

6. Κατά την ανακήρυξη των διπλωματούχων δίδονται α¬ 
πό τις Γραμματείες των Τμημάτων (α) αντίγραφο του δι¬ 
πλώματος β) πιστοποιητικό περάτωσης των σπουδών και 
(γ) πιστοποιητικό με την αναλυτική βαθμολογία. 

Αρθρο 19 

Μεταπτυχιακοί τίτλοι / διπλώματα 

1. Τα Τμήματα του Πολυτεχνείου Κρήτης απονέμουν 
«Μεταπτυχιακό Δίπλωμα Ειδίκευσης» και «Διδακτορικό 
Δίπλωμα», σύμφωνα με τις κείμενες διατάξεις. Η απονομή 
των μεταπτυχιακών διπλωμάτων γίνεται κατά την διάρ¬ 
κεια ειδικής τελετής. 

2. Τα Μεταπτυχιακά Διπλώματα Ειδίκευσης και τα 
Διδακτορικά Διπλώματα δεν φέρουν κανένα απολύτως 
χαρακτηρισμό και βαθμολογία. 

3. Πριν από την επίσημη απονομή των διπλωμάτων μετα¬ 
πτυχιακών σπουδών, και με την ολοκλήρωση των σχετικών 
δοκιμασιών, χορηγείται από τις Γ ραμματείεςτων Τμημάτων 
πιστοποιητικό επιτυχούς περάτωσης των μεταπτυχιακών 
σπουδών, στο οποίο αναφέρεται ο τίτλος που απονέμεται. 

4.0 τύπος του Μεταπτυχιακού Διπλώματος Ειδίκευσης 
έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΠΡΥΤΑΝΕΥΟΝΤΟΣ 



ΕΝ ΤΩι ΕΝ ΧΑΝΙΟΙΣ ΠΟΛΥΤΕΧΝΕΙΟ. ΚΡΗΤΗΣ 


ΚΑΘΗΓΗΤΟΥ ΤΟΥ ΤΜΗΜΑΤΟΣ 


ΚΑΘΗΓΗΤΟΥ. 

ΤΟΥ ΤΜΗΜΑΤΟΣ. 


ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ. 

ΠΡΟΕΔΡΟΥ 

ΤΩ,/ΤΗι.ΤΟΥ. 

ΕΛΛΗΝΙ/ΕΛΛΗΝΙΔΙ ΤΟ ΓΕΝΟΣ 

ΕΚ.ΟΡΜΩΜΕΝΩι/Ηι 

ΤΩ,/ΤΗι ΕΠΙΔΕΙΞΑΜΕΝΩι/Η, 
ΜΕΤΑΠΤΥΧΙΑΚΗΝ ΔΟΚΙΜΑΣΙΑΝ 
ΑΠΟ ΔΟΓΜΑΤΟΣ ΟΜΟΘΥΜΟΥ Η ΓΕΝΙΚΗ ΣΥΝΕΛΕΥΣΙΣ 
ΕΙΔΙΚΗΣ ΣΥΝΘΕΣΕΩΣ 

ΤΟΥ ΤΜΗΜΑΤΟΣ. 

ΕΙΣ ΤΟΥΣ ΚΑΤΟΧΟΥΣ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ 
ΕΙΔΙΚΕΥΣΕΩΣ 

ΤΟΥ ΤΜΗΜΑΤΟΣ. 

ΩΣ ΕΘΟΣ ΕΝΕΚΡΙΝΕ ΚΑΙ ΠΑΣΑΣ ΑΥΤΩ, ΤΑΣ ΠΡΟΝΟ¬ 
ΜΙΑΣ ΤΑΣ ΤΩ, ΔΙΠΛΩΜΑΤΙ ΤΟΥΤΩ, ΠΑΡΟΜΑΡΤΟΥΣΑΣ 
ΠΡΟΣΕΝΕΙΜΕ 

ΕΤΕΙ. 

ΜΗΝΟΣ. 

ΤΟΥΘ' ΟΥΤΩ, ΔΗ ΓΕΝΟΜΕΝΟΝ ΔΗΛΟΥΤΑΙ ΤΩ, ΔΙΠΛΩ- 
ΜΑΤΙ ΤΩ, ΔΕ ΟΥ 

ΜΟΝΟΝ ΤΑΙΣ ΣΦΡΑΓΙΣΙ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
ΚΑΙ ΤΟΥ ΤΜΗΜΑΤΟΣ 

ΑΛΛΑ ΚΑΙ ΤΟΙΣ ΤΟΥ ΠΡΥΤΑΝΕΩΣ ΚΑΙ ΠΡΟΕΔΡΟΥ ΑΥ- 
ΤΟΓΡΑΦΟΙΣ ΚΕΚΥΡΩΜΕΝΩ, 

Ο/Η ΠΡΥΤΑΝΙΣ Ο/Η ΠΡΟΕΔΡΟΣ 

ΤΟΥ ΠΟΛ/ΧΝΕΙΟΥ ΚΡΗΤΗΣ ΤΟΥΤΜΗΜΑΤΟΣ 


ΚΑΘΗΓ. ΚΑΘΗΓ. 

Αρ. Διπλ. Η ΓΡΑΜΜΑΤΕΥΣ ΤΟΥ ΤΜΗΜΑΤΟΣ 

Αρ. Πρωτ. 


5.0 τύπος του Διδακτορικού Διπλώματος έχει ως εξής: 
ΕΛΛΗΝΙΚΗ ΔΗΜΟΚΡΑΤΙΑ 



ΠΡΥΤΑΝΕΥΟΝΤΟΣ 

ΕΝ ΤΩ, ΕΝ ΧΑΝΙΟΙΣ ΠΟΛΥΤΕΧΝΕΙΩ, ΚΡΗΤΗΣ: 


ΚΑΘΗΓΗΤΟΥ ΤΟΥ ΤΜΗΜΑΤΟΣ 


ΚΑΘΗΓΗΤΟΥ ΤΟΥ ΤΜΗΜΑΤΟΣ 


ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ. 

ΠΡΟΕΔΡΟΥ. 

ΤΩ,/ΤΗι.ΤΟΥ. 

ΕΛΛΗΝΙ/ΙΔΙ ΤΟ ΓΕΝΟΣ ΕΚ.ΟΡΜΩΜΕΝΩ,/Η, 

ΠΤΎΧΙΟΥΧΟΝ ΤΟΥ ΤΜΗΜΑΤΟΣ. 

ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
ΑΠΟ ΔΟΓΜΑΤΟΣ ΟΜΟΘΥΜΟΥ ΤΗΣ ΓΕΝΙΚΗΣ ΣΥΝΕΛΕΥ- 
ΣΕΩΣ ΕΙΔΙΚΗΣ ΣΥΝΘΕΣΕΩΣ ΤΟΥ 
ΤΜΗΜΑΤΟΣ. 


ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
ΩΣ ΕΘΟΣ ΕΝΕΚΡΙΝΕ ΚΑΙ ΠΑΣΑΣ ΑΥΤΩ, ΤΑ ΠΡΟΝΟΜΙΑΣ 
ΤΑΣ ΤΩ, ΔΙΔΑΚΤΟΡΙΚΟ, ΤΟΥΤΩ, ΑΞΙΩΜΑΤΙ ΠΑΡΟΜΑΡ¬ 
ΤΟΥΣΑΣ ΠΡΟΣΕΝΕΙΜΕ 

ΕΤΕΙ. 

ΜΗΝΟΣ. 

ΤΟΥΘ' ΟΥΤΩΔΗ ΓΕΝΟΜΕΝΟΝ ΔΗΛΟΥΤΑΙ ΤΩ· ΔΙΠΛΩ- 
ΜΑΤΙΤΩΔΕ ΟΥ ΜΟΝΟΝ ΤΑΙΣ ΣΦΡΑΓΙΣΙ ΤΟΥ ΠΟΛΥΤΕ¬ 
ΧΝΕΙΟΥ ΚΡΗΤΗΣ ΚΑΙ ΤΟΥ ΤΜΗΜΑΤΟΣ ΑΛΛΑ ΚΑΙ ΤΟΙΣ 
ΤΟΥ ΠΡΥΤΑΝΕΩΣ ΚΑΙ ΠΡΟΕΔΡΟΥ ΑΥΤΟΓΡΑΦΟΙΣ 
ΚΕΚΥΡΩΜΕΝΩ,. 

Ο /Η ΠΡΥΤΑΝΙΣ Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ 
ΚΑΘΗΓ. ΚΑΘΗΓ. 

Ο/Η ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 


Αρ. Διπλ. 

Αρ. Πρωτ. 

6.Ειδικά για όσους λαμβάνουν Διδακτορικό Δίπλωμα. 
κατά την τελετή γίνεται αναγόρευσή τους σε διδάκτορες, 
το τελετουργικό της οποίας έχει ως εξής: 

Ο Πρύτανης ή ο Αντιπρύτανης επί ακαδημαϊκών υποθέ¬ 
σεων λέγει: 


« ΟϊΗ . διπλωματούχος . 

του . συνέταξε διατριβήν ης η επιγραφή 

είναι: . 


ήπερ τοις αναγνούσι καθηγηταίς εμμεΛώς έχει έδοξεν, 
υπέστη δ' ευδοκίμως τας διδακτορικός εξετάσεις. 

Ερωτώ ούν το Τμήμα, εί ταύθ' ικανά ποιονμένη τεκμήρια 
της/του υποψηφίας/ου επιστημονικής παιδείας δοκιμάζει 
αυτόν εις τους διδάκτορας. 

(Τα παριστάμενα μέλη της Γ.Σ. απαντούν: Ναι). 

Ερωτώ δε και τον Πρόεδρο εί τη του Τμήματος συναινεί 
γνώμη. 

(Ο Πρόεδρος απαντά: Συναινώ). 

Καθομολόγησον δη, άπερ ο νόμος δημοσία καθομολο- 
γείν κελεύει τους το διδακτορικόνμετιόντας αξίωμα. 

Άρθρο 20 

Αξιολόγηση Διδακτικού έργου 

1. Το διδακτικό έργο που επιτελείται σε προπτυχιακό ή 
μεταπτυχιακό επίπεδο αξιολογείται στο τέλος κάθε εξα¬ 
μήνου από τους φοιτητές που έχουν δηλώσει και παρακο¬ 
λουθήσει το μάθημα. Με την αξιολόγηση αυτή αναμένεται 
να επιτευχθούν: (α) η βελτίωση των μαθημάτων, (β) η ύ¬ 
παρξη κινήτρων προς τους διδάσκοντες για καλύτερη δι¬ 
δακτική δραστηριότητα και (γ) ένα ουσιαστικό μέτρο κρί¬ 
σης των διδασκόντων του Πολυτεχνείου Κρήτης. 

2. Η αξιολόγηση γίνεται με την συμπλήρωση ανωνύμου 
ερωτηματολογίου από τους φοιτητές, η μορφή του οποί¬ 
ου έχει εγκριθεΐ από την Γ ενική Συνέλευση του Τ μήματος. 
Η συμπλήρωση του ερωτηματολογίου γίνεται σε ανύπο¬ 
πτο χρόνο προς το τέλος του εξαμήνου και οπωσδήποτε 
πριν την ημερομηνία εξετάσεων του μαθήματος. Το ερω¬ 
τηματολόγιο περιέχει ερωτήσεις μέσω των οποίων ο φοι¬ 
τητής βαθμολογεί, βάσει ποσοτικών ή ποιοτικών κλιμά¬ 
κων τον διδάσκοντα πάνω στα κριτήρια: γενική επιτυχία 
του μαθήματος, ποιότητα παραδόσεων, επιτυχής κάλυψη 
αποριών, ποιότητα σημειώσεων, επάρκεια βιβλιογρα¬ 
φίας, επιτυχής επιλογή ασκήσεων, επιλογή εργαστηρια¬ 
κών ασκήσεων (εάν υπάρχουν), οργάνωση εργαστηρίου 
{εάν υπάρχει), συμπεριφορά προς τους φοιτητές, τρόπος 
βαθμολόγησης, γενική διδακτική ικανότητα. 

Αποτελέσματα ερωτηματολογίων που συμπληρώθηκαν 
από λιγότερους από το 30% των εγγεγραμμένων φοιτη¬ 
τών σε κάποιο μάθημα δεν λαμβάνονται υπ' όψη. 

3. Τα ερωτηματολόγια μοιράζονται και συλλέγονται από 
τον διδάσκοντα. Κατά την συλλογή, ο φάκελος μετά ερω¬ 
τηματολόγια μονογράφεται από τον διδάσκοντα και τον 
εκπρόσωπο έτους των φοιτητών. Τα ερωτηματολόγια φυ¬ 
λάσσονται στην Γραμματεία του Τμήματος. 

4. Η επεξεργασία του ερωτηματολογίου γίνεται με ευ¬ 
θύνη της Επιτροπής Σπουδών του Τ ρήματος μετά την διε¬ 
νέργεια εξετάσεων και την δημοσίευση των αποτελεσμά¬ 
των βαθμολογίας, ώστε να μην υπάρξει άμεση ή έμμεση 
προσπάθεια επηρεασμού της εξεταστικής διαδικασίας. 

5. Τα αποτελέσματα του ερωτηματολογίου διαβιβάζο¬ 
νται στον Πρόεδρο του Τμήματος, ο οποίος τα κοινοποιεί 
στον διδάσκοντα καιτα ανακοινώνει στη Γ ενική Συνέλευση 
του Τμήματος, όταν αυτός το κρίνει σκόπιμο. Τα αποτελέ¬ 
σματα του ερωτηματολογίου λαμβάνονται υπόψη από την 
Γ ενική Συνέλευση του Τμήματος κατά την ανάθεση των δι¬ 
δακτικών καθηκόντων της επομένης περιόδου. 

6. Τα συμπληρωμένα ερωτηματολόγια εξετάζονται μό¬ 
νο από τον διδάσκοντα και τον Πρόεδρο του Τμήματος. 
Απαγορεύεται η αναπαραγωγή, διανομή ή η χρήση τους 
ως αποδεικτικών στοιχείων για οποιοδήποτε σκοπό, πέ¬ 
ραν της διδακτικής αξιολόγησης που γίνεται από την 
Γ ενική Συνέλευση του Τ ρήματος. 

ΚΕΦΑΛΑΙΟ Ε' 

ΤΙΜΗΤΙΚΟΙ ΤΙΤΛΟΙ - ΕΘΙΜΟΤΥΠΙΑ - ΠΟΛΙΤΙΣΜΟΣ 
Αρθρο 21 

Ομότιμοι Καθηγητές 

1.0 τίτλος του Ομότιμου Καθηγητή απονέμεται σε μέλη 
Δ Ε.Π. του Π.Κ. μετά την αποχώρησή τους λόγω συντα- 
ξιοδότησης, σε αναγνώριση της ακαδημαϊκής και της επι¬ 
στημονικής τους προσφοράς. 

2. Η απονομή του τίτλου του Ομότιμου Καθηγητή γίνε¬ 
ται από την Σύγκλητο του Π.Κ. μετά από πρόταση της 
Γ ενικής Συνέλευσης του Τμήματος στο οποίο ανήκε ο τι¬ 
μώμενος. Η πρόταση της Γ.Σ. του Τμήματος, πρέπει να έ¬ 
χει ψηφισθεί θετικά από τα 2/3 των μελών της. 

3. Με απόφαση της Γ.Σ. του Τμήματος μπορεί να διατί¬ 
θεται στους Ομότιμους Καθηγητές γραφείο και να τους 
παρέχονται διευκολύνσεις για τη συνέχιση της επιστημο¬ 
νικής τους δραστηριότητας. Επίσης, οι Ομότιμοι 
Καθηγητές καλούνται να συμμετέχουν στην ακαδημαϊκή 
ζωή με Ομιλίες, Σεμινάρια, καθώς και στην έρευνα ως μέ¬ 
λη ερευνητικών ομάδων. 

4. Ο τίτλος του Ομότιμου Καθηγητή μπορεί να αφαιρε- 
θεί για σοβαρούς ειδικούς λόγους, ύστερα από απόφαση 
της Συγκλήτου του Π.Κ. η οποία λαμβάνεται με απόφαση 
των 2/3 των μελών της. 

Αρθρο 22 

Επίτιμοι Διδάκτορες 

1. Ο τίτλος του Επίτιμου Διδάκτορα απονέμεται σε διακε¬ 
κριμένους Έλληνες ή ξένους επιστήμονες οι οποίοι έχουν 
παράγει ιδιαίτερα σημαντικό επιστημονικό έργο ή προσέ- 
φεραν πολύτιμες υπηρεσίες στο Έθνος ή το Πολυτεχνείο. 

2. Ο τίτλος του Επίτιμου Διδάκτορα απονέμεται από τα 
Τμήματα του Πολυτεχνείου Κρήτης με απόφαση που συ¬ 
γκεντρώνει πλειοψηφία τουλάχιστον 2/3 των μελών της 
Γ.Σ. του Τμήματος, ύστερα από τεκμηριωμένη εισήγηση 
τριών μελών της και η οποία διατυπώνεται σε ψήφισμα. 

3. Η αναγόρεύση γίνεται σε δημόσια τελετή στην οποία πα- 


ρΐστανταιτα μέλη της Συγκλήτου και της Γ,Σ. του Τμήματος 
που απονέμει τον Τίτλο. Στην τελετή διαβάζεται το ψήφισμα 
αναγόρευσης και γίνεται παρουσίαση τουτιμώμενου. 

4. Ο τίτλος του Επίτιμου Διδάκτορα μπορεί να αφαιρε- 
θεί για σοβαρούς ειδικούς λόγους, ύστερα από απόφαση 
της Γ.Σ. του Τμήματος το οποίο είχε απονείμει τον τίτλο. Η 
απόφαση αυτή πρέπει να συγκεντρώσειτα 2/3 των ψήφων 
των μελών της Γ.Σ. 

Άρθρο 23 

Θέματα Πολιτισμού 

1. Το Πολυτεχνείο Κρήτης θεωρεί την οργάνωση πολιτι¬ 
στικών εκδηλώσεων που αποβλέπουν σε μία γενικότερη α¬ 
νάπτυξη των μελών της Πανεπιστημιακής Κοινότητας σαν 
απαραίτητο συμπλήρωμα της εκπαιδευτικής και ερευνητι¬ 
κής δραστηριότητάς του. Για τον λόγο αυτό οργανώνει ή 
ενθαρρύνει τους φοιτητές του ή και άλλους φορείς της 
Πανεπιστημιακής Κοινότητας να προβαίνουν στην οργά¬ 
νωση Πολιτιστικών Εκδηλώσεων όπως π.χ, θεατρικών πα¬ 
ραστάσεων, μουσικών και αθλητικών εκδηλώσεων, την ορ¬ 
γάνωση καλλιτεχνικών εκθέσεων, εορταστικών εκδηλώσε¬ 
ων κλπ που προάγουν την καλλιέργεια των μελών του. 

2. Οι δαπάνες για την οργάνωση των ανωτέρω εκδηλώσε¬ 
ων μπορούν να βαρύνουν ολικώς ή μερικώς τον προϋπολο- 
γισμότου Ιδρύματος ύστερα από απόφαση της Συγκλήτου. 

3. Το Πολυτεχνείο Κρήτης στα πλαίσια της ενίσχυσης 
της ερασιτεχνικής καλλιτεχνικής ενασχόλησης των με¬ 
λών της Πανεπιστημιακής Κοινότητας διαθέτει ανάλο¬ 
γους χώρους και μεριμνά για τον αντίστοιχο εξοπλισμό 
τους (Εργαστήριο Φωτογραφίας, Ζωγραφικής, 
Μουσικής, Σκακισπκή Ομάδα, κλπ). 

4. Το Πολυτεχνείο Κρήτης συμμετέχει σε εκδηλώσεις ε¬ 
θιμοτυπικού και τελετουργικού χαρακτήρα όπου η πα- 
ρουσίατου επιβάλλεται από εθνικούς, θρησκευτικούς και 
κοινωνικούς λόγους. Στην περίπτωση που η συμμετοχή 
αυτή απαιτεί δαπάνες, οι δαπάνες αυτές μπορεί να βαρύ¬ 
νουν τον προϋπολογισμό του Ιδρύματος ύστερα από α¬ 
πόφαση της Συγκλήτου. 

Η μέριμνα για την συνδιοργάνωση των ανωτέρω εκδη¬ 
λώσεων στις οποίες συμμετέχει το Πολυτεχνείο Κρήτης 
είναι της αρμοδιότητας της Υπηρεσίας Δημοσίων και 
Διεθνών σχέσεων. 

Κεφάλαιο ΣΧ 

ΚΑΝΟΝΙΣΜΟΣ ΑΚΑΔΗΜΑΪΚΟΥ ΑΣΥΛΟΥ 
Άρθρο 24 
Γενικοί κανόνες 

1. Το Ακαδημαϊκό Άσυλο αποτελεί θεμελιώδες συστατικό 
των δημοκρατικών θεσμών της κοινωνίας και δεν νοείται η 
υπονόμευσή του, δαλίευση ή κατάργησή του για οποιοδή- 
ποτε λόγο ή σκοπιμότητα, και με οποιοδήποτε τρόπο. 

2. Το Ακαδημαϊκό Ασυλο συνίσταται: (α) στην κατοχύρω¬ 
ση της ελεύθερης και ανεμπόδιστης διδασκαλίας, έρευνας, 
εργασίας και διακίνησης ιδεών από τους φορείς της ακαδη¬ 
μαϊκής κοινότητας (Προπτυχιακούς Φοιτητές, 
Μεταπτυχιακούς Φοιτητές, Διοικητικούς Υπαλλήλους, 
Διδακτικό και Ερευνητικό Προσωπικό} όπως ορίζεται στα 
Άρθρο 16, παράγραφος 1, του Συντάγματος της Ελλάδας 
και στον Νόμο περί Ανωτάτων Εκπαιδευτικών Ιδρυμάτων, 
(β) στην προστασία του Πανεπιστημίου, του διδακτικού και 
ερευνητικού εξοπλισμού, της υλικής και πνευματικής περι¬ 
ουσίας του, και γενικότερα των μέσων που χρησιμοποιού¬ 
νται για την προαγωγή της γνώσης, των ιδεών και των πολι¬ 
τιστικών αξιών, (γ) στην καλλιέργεια σχέσεων του 

Πανεπιστημίου με την κοινωνία, τα ρεύματα ιδεών και τους 
κοινωνικούς φορείς, και γενικότερα την ανάδειξη του κοι¬ 
νωνικού ρόλου του Πανεπιστημίου ως κορυφαίου θεσμού 
πνευματικής δημιουργίας, ελευθερίας και δημοκρατίας. 

3 Το Ακαδημαϊκό Άσυλο είναι ασυμβίβαστο με την ά¬ 
σκηση διακρίσεων που βασίζονται σε ιδεολογικές, κοινω¬ 
νικές, φυλετικές ή γενετικές προκαταλήψεις, τον διαχω¬ 
ρισμό φύλων, και γενικά διακρίσεων που παραβιάζουν τα 
συνταγματικά δικαιώματα του πολίτη. 

4. Η έννοια του Ακαδημαϊκού Ασύλου είναι ασυμβίβαστη 
με την άσκηση ή την απειλή άσκησης βίας με σκοπό την 
παραβίαση και καταπάτηση των δικαιωμάτων και υποχρε¬ 
ώσεων που απορρέουν από τον ως άνω ορισμό. 

5. Η διαφύλαξη του Ακαδημαϊκού Ασύλου επαφίεται στην 
ελεύθερη συνείδηση, την ηθική δεοντολογία και την δημο¬ 
κρατική ευαισθησία όλων των μελών του Πολυτεχνείου 
Κρήτης και των θεσμών της ακαδημαϊκής κοινότητας. 

Άρθρο 25 
Επιτροπή Ασύλου 

1. Η Επιτροπή Ακαδημαϊκού Ασύλου είναι το ανώτατο 
όργανο που επιβλεπει την τήρηση των όρων και θεσμών 
του Ακαδημαϊκού Ασύλου στο Πολυτεχνείο Κρήτης και ει- 
σηγείται συμβουλευτικώς προς την Σύγκλητο όταν το θε¬ 
ωρήσει σκόπιμο ή της ζητηθεί. 

2. Σε ιδιαίτερα σοβαρές περιπτώσεις στις οποίες γίνο¬ 
νται ή απειλούνται σοβαρές υλικές ζημιές ή αξιόποινες 
πράξεις, η Επιτροπή Ασύλου εισηγείται προς τη Σύγκλητο 
την λήψη εκτάκτων μέτρων αντιμετώπισης, ή προβαίνει η 
ίδια στην λήψη μέτρων με τα όσα προβλέπει η κείμενη νο¬ 
μοθεσία. Η Σύγκλητος είναι υποχρεωμένη να συνέλθει και 
να αποφανθεί επί των προτάσεων της Επιτροπής Ασύλου 
το ταχύτερο δυνατόν, σύμφωνα με τον Νόμο. 

3. Σε περιπτώσεις όπως οι παραπάνω, τα μέλη της 
Επιτροπής Ασύλου δικαιούνται να προτείνουν στην 
Σύγκλητο, τις Πρυτανικές Αρχές και τα Τμήματα του 
Πολυτεχνείο Κρήτης την λήψη μέτρων τα οποία θα σκο¬ 
πεύουν την αποσόβηστι της επανάληψης των φαινομένων 
αυτών στο μέλλον, στην αποκατάσταση των προξενηθει- 
σών ζημιών, στον εντοπισμό και τον καταλογισμό ευθυ¬ 
νών, στην διεκδίκηση υλικών και ηθικών αποζημιώσεων 
και γενικότερα στην άμυνα του Πολυτεχνείου Κρήτης ε¬ 
ναντίον κάθε επιβουλής διάλυσης και καταστροφής του. 

4. Η Επιτροπή Ασύλου επικουρείται από την Νομική 
Υπηρεσία του Πολυτεχνείου Κρήτης για την τεχνική υπο¬ 
στήριξη των προτάσεων και ενεργειών της. Οι 
Πανεπιστημιακές Αρχές δεσμεύονται επίσης να καλύ- 
ψουν οποιαδήποτε υλική, νομική ή οικονομική ανάγκη α¬ 
ντιμετωπίσουν τα μέλη της Επιτροπής Ασύλου ως αποτέ¬ 
λεσμα της δράστη ριοποίησής τους που απορρέει από τον 
Νόμο και τον παρόντα κανονισμό. 

5. Για κάθε μέλος της Επιτροπής Ασύλου ορίζεται ανα¬ 
πληρωματικό μέλος. Σε περιπτώσεις γνωστοποιημένης 
και εγκεκριμένης απουσίας ή άδειας ενός τακτικού ή ανα¬ 
πληρωματικού μέλους της Επιτροπής, οι Πανεπιστη¬ 
μιακές Αρχές φροντίζουν για τον ορισμό αντικαταστάτη 
του από τον αντίστοιχο φορέα γιατο εκάστοτε διάστημα, 
σύμφωνα με την κείμενη νομοθεσία. 

6. Κανένα μέλος της Επιτροπής Ασύλου δεν μπορεί να θε¬ 
ωρηθεί, να υποτεθεί ή να υπονοηθεί ως υπέχον ευθύνη για 
αμέλεια άσκησης καθήκοντος, σε περιπτώσεις οι οπαίες 
δεν υπέπεσαν στην αντίληψή του, ή κατά τις οποίες δεν ειδο¬ 
ποιήθηκε, ή ήταν αδύνατη η έγκαιρη δράστηριοποίησήτου. 

7. Σε περίπτωση αδυναμίας σύγκλησης της Επιτροπής 


Ασύλου για έκτακτα περιστατικά, όπου απειλείται η εύ¬ 
ρυθμη λειτουργία ή η ασφάλεια των εγκαταστάσεων ή η 
σωματική ακεραιότητα των μελών της Πολυτεχνειακής 
κοινότητας, η Σύγκλητος είναι υπεύθυνη για την λήψη ά¬ 
μεσων μέτρων αποσόβησης του κινδύνου. 

Άρθρο 26 

Χρήση των χώρων και των πόρων 
του Πολυτεχνείου Κρήτης 

1. Οι χώροι και οι αίθουσες διδασκαλίας μπορούν να 
χρησιμοποιηθούν για την πραγματοποίηση ομιλιών και 
συζητήσεων μόνο μετά από έγγραφη άδεια του 
Προϊσταμένου της Γραμματείας του Πολυτεχνείου 
Κρήτης ή του αντίστοιχου Τμήματος στην οποία θα καθο¬ 
ρίζονται τα εξής: (α) δεν προκαλείται παρακώλυση μαθη¬ 
μάτων, (β) η συγκεκριμένη διάρκεια της ομιλίας ή εκδή¬ 
λωσης, (γ) οιυπεύθυνοι-μέλητου Δ.Σ. φοιτητών, υπαλλή¬ 
λων. καθηγητών ή Γραμματείς Τμημάτων στους οποίους 
χορηγείται η άδεια. Μετά το πέρας της ομιλίας, ο υπεύ¬ 
θυνος παραδίδειτην αίθουσα στον αρμόδιο κλητήρα. 

2. Εκδηλώσεις που γίνονται στους κοινόχρηστους κλει¬ 
στούς χώρους του Πολυτεχνείου Κρήτης (Μπαρ, 
Εστιατόριο κλπ), γίνονται κατόπιν έγγραφης άδειας του 
Προϊσταμένου Γραμματείας του Πολυτεχνείου Κρήτης ή 
του αντίστοιχου Τμήματος με συνυπεύθυνους όμως τους 
ιδιώτες διαχειριστές των ως άνω χώρων, σύμφωνα με τα 
όσα προβλέπονται στις συμβάσεις που οι τελευταίοι έ¬ 
χουν υπογράψει με τις Αρχές του Πολυτεχνείου Κρήτης. 

3. Εκδηλώσεις που γίνονται στους κοινόχρηστους χώ- 
ρουςτου Πολυτεχνείου Κρήτης πέραν των ωρών λειτουρ¬ 
γίας ή σε ημέρες αργίας, απαιτούν έγγραφη έγκριση. 

4. Κανείς χώρος εντός του Πολυτεχνείου Κρήτης δεν ε¬ 
πιτρέπεται να χρησιμοποιείται ως χώρος εξυπηρέτησης 
προσωπικών εξωπανεπιστημιακών δραστηριοτήτων, ή 
γενικά για οποιαδήποτε δραστηριότητα που μπορεί να θέ¬ 
σει σε κίνδυνο την ασφάλεια ή να βλάψει τα συμφέροντα 
του Πολυτεχνείου Κρήτης Το ίδιο ισχύει και για τους πό¬ 
ρους του Πολυτεχνείου Κρήτης, που δεν επιτρέπεται με 
κανένα τρόπο να χρησιμοποιούνται για κερδοσκοπικούς 
ή ιδιοτελείς λόγους. Δεν επιτρέπεται επίσης η καθ' οιον- 
δήποτε τρόπο αποθήκευση υλικών και προϊόντων τα ο¬ 
ποία ενδέχεται να προκαλέσουν υλικές ζημιές από σκοπι¬ 
μότητα ή αβλεψία. Οι Αρχές του Πολυτεχνείου Κρήτης έ¬ 
χουν το δικαίωμα άμεσης ανάκλησης της άδειας χρήσεως 
χώρων και πόρων αν διαπιστώσουν ότι δεν τηρούνται οι ό- 
ροιτου Συμφωνητικού Χρήσεως, ή ότι βλάπτονται τα συμ¬ 
φέροντα του Πολυτεχνείου. 

5. Για κανένα απολύτως λόγο και σε καμία περίπτωση δεν 
επιτρέπεται η καταστροφή της υλικής και πνευματικής πε¬ 
ριουσίας του Πολυτεχνείου Κρήτης, η αισθητική εξαθλίω¬ 
ση και η ρύπανση των χώρων διδασκαλίας και έρευνας. 

6. Η χρησιμοποίηση προθηκών από μέλη της ακαδημαϊ¬ 
κής κοινότητας για την τοποθέτηση ανακοινώσεων και α- 
φισών, και οι χώροι που τοποθετούνται αποφασίζονται α¬ 
πό τις Πανεπιστημιακές Αρχές, κατόπιν συνεννόησης με 
τα Διοικητικά Συμβούλια των Συλλόγων (Φοιτητών, 
Μελών ΔΕΠ, ΕΕΠ. ΕΔΤΠ και Διοικητικού Προσωπικού) και 
την Γενική Γραμματεία του Πανεπιστημίου, η οποία έχει 
και την ευθύνη της εποπτείας." 

2. Η απόφαση αυτή να δημοσιευθεί στην εφημερίδατης 
Κυβερνήσεως. 

Αθήνα, 14 Απριλίου 1997 

Ο ΥΠΟΥΡΓΟΣ 

ΓΕΡ. Δ. ΑΡΣΕΝΗΣ 

